'Palestina nije država, povlačimo se iz protokola Bečke konvencije'\nIzvor: Vesti-online.com, 03.Okt.2018, 23:35\n"Palestina nije država, povlačimo se iz protokola Bečke konvencije"\n- Objavljujem da je predsednik odlučio da se Sjedinjene Američke Države povuku iz opcionog protokola i rezolucije o sporovima Bečke konvencije o diplomatskim odnosima - rekao je Bolton.\nOn je rekao da je ovaj potez povezan sa palestinskom tužbom. Međutim, istakao je da suština >> Pročitaj celu vest na sajtu Vesti-online.com << problema nisu ni Iran ni Palestina, već Međunarodni sud pravde, koji on i ostatak Trampovog tima smatraju neefikasnim telom, bez nadležnosti nad Sjedinjenim Američkim Državama.\n- Ovo ima veze sa slučajem koji je pokrenula takozvana država Palestina, nazvavši Sjedinjene Američke Države optuženima i izazivajući prebacivanje naše ambasade iz Tel Aviva u Jerusalim - kaže on.\nOdgovarajući na pitanje zašto nije priznao Palestinu kao postojeću državu, savetnik je rekao da Palestina "trenutno ne ispunjava međunarodni test zakona o državnosti".\n- Sporovi koji se pokreću iz tumačenja ili primene Konvencije leže u obaveznoj nadležnosti Međunarodnog suda pravde i prema tome mogu biti podneti pred Sudom na zahtev bilo koje strane u sporu kao učesnika ovog protokola - navodi se u Članu 1.\n12:37: UŽAS U NOVOM KNEŽEVCU! Vršnjačko nasilje se ZAVRŠILO KOBNO: ...\n12:32: Kragujevac, hapšenje zbog napada na devojku\n12:31: Kragujevac: Uhapšena devojka zbog napada na drugu devojku\n12:30: EPILOG NESREĆE NA SKADARSKOM JEZERU Usvojen sporazum o priznavan...\n12:30: "ŽENE SU JAČE OD MUŠKARACA" Marina Abramović otkrila ko je ...\n12:29: Partija kosovskih Srba: Razumemo strah Srpske liste, ali to...\n12:29: Raspored restrikcija vode u Novom Sadu za sutra


Redovi pred grčkim bankama\nGrčka danas: Gubici u turizmu, redovi pred bankama\nSvet Autor:Beta, Vojislav Stevanović02. jul. 201509:01 > 10:02\nIzvor: Tanjug / AP, Spyros Tsakiris\nGrčki mediji jutros kao "dramatične" opisuju posledice po privredu zatvaranja banaka i ograničenja raspolaganja novcem, uvedenog da bi se zaustavilo masovno povlačenje uloga u strahu od bankrota države.\nUdruženje turističkih preduzeća Grčke je saopštilo da njegovim članicama od ponedeljka dnevno stiže 50.000 otkaza rezervacija.\nCipras kritikuje Evropu, Evropa kritikuje Ciprasa\nPošto su to rezervacije „u poslednji čas“ koje čine 20 odsto ukupnih tokom godine, to je veliki udarac za turizam u Grčkoj, prenosi atinski Radio SKAI.\nUdruženje izvoznika Grčke je procenilo da je gubitak njegovih članica 80 miliona evra nedeljno, da će ove i iduće nedelje izvoz opasti za sedam odsto, a uvoz za 28 procenata.\nOd jutros su penzioneri ponovo u dugačkim redovima pred 1.000 ekspozitura banaka gde na šalterima mogu uzeti do 120 evra od svojih penzija koje nisu uredno isplaćene za jun.\nPrvobitno je bilo najavljeno da će grčke banke za sve ostale poslove i transakcije ostati zatvorene bar do ponedeljka, 6. jula, dan posle referenduma o sporazumu s međunarodnim poveriocima koji će odrediti budući kurs Grčke.\nU Atini je reporter N1 Vojislav Stevanović koji kaže da nema nestašica – goriva ima na svim pumpama, prodavnice su snabdevene i svuda je moguće plaćanje karticom. Poslušajte njegovo uključenje u Novi dan:


Inspektor Dragan Kecman, oko čijeg svedočenja se poslednjih meseci vode burne polemike i u javnosti i tokom samog suđenja za ubistvo novinara Slavka Ćuruvije, ipak će svedočiti u ovom procesu.\nTako je danas, uprkos sopstvenoj odluci, koja je jutros, na početku suđenja, još jedom ponovljena – da Kecmanovo svedočenje neće prihvatiti – posle pauze tokom koje je došlo do obrta, oko podneva odlučilo sudsko veće kojim predsedava Snežana Jovanović.\nPredlog da Kecman svedoči, pomoćnik tužioca za organizovani kriminal Milenko Mandić podneo je još pre početka suđenja u junu 2015. godine. I pored toga što se na desetine policajaca iz tajne i javne bezbednosti pojavilo pred sudom tokom ove tri i po godine, među njima i nekoliko njih koji su učestvovali u istrazi ovog zločina, Kecmanu svedočenje nije dozvoljeno.\nNa poslednjem oktobarskom ročištu, štaviše, sud je usvojio predlog odbrane da odbaci Kecmanov iskaz, kao i iskaz inspektora Kastrata Dilbera, koji su govorili i o izjavama Cvijetina Milenkovića i Zorana Pavića tokom istrage. Ova dvojica pripadnika RDB-a su u međuvremenu preminuli.\nIzjave načelnika koji su znali sve o praćenju Ćuruvije\nNjihove izjave su za ovaj proces veoma važne zato što je reč o visokim funkcionerima beogradskog centra Resora državne bezbednosti koji su na dan ubistva Ćuruvije bili uključeni u njegovo praćenje.\nDakle, bile su im poznate sve okolnosti pod kojima se praćenje odvijalo, kao i užurban način na koji je okončano (naglo je prekinuto nekoliko minuta pre ubistva, a prema naredbi načelnika beogradskog centra RDB Milana Radonjića, optuženog u ovom postupku).\nPrema izjavi Cvijetina Milenkovića, koji je bio dežurni načelnik u beogradskom centru RDB-a, on je u dnevnik dežurstava (ova sveska je kasnije misteriozno nestala) upisao i kako je od njega Radonjić tražio da se praćenje obustavi, rekavši Milenkoviću, bar prema onome što je on kasnije tokom istrage rekao, da će „možda biti primenjene neke druge mere“.\nZoran Pavić je bio načelnik Devetog (pratećeg) odeljenja. Njega je 10. aprila 1999, dan pre ubistva, Radonjić kritikovao zato što nije izveštavao o svakoj promeni kretanja Ćuruvije tokom njegove šetnje Beogradom. On je ekipi agenata na terenu, koji su pratili Ćuruviju, preneo naredbu Radonjića da se praćenje obustavi.\nNa odluku sudskog veća da ove iskaze odbaci iz spisa predmeta, Apelacionom sudu se žalio pomoćnik tužioca za organizovani kriminal Milenko Mandić. Apelacija je, kao što je juče preneo sajt Slavko Ćuruvija fondacije, uvažila žalbu i ukinula rešenje sudskog veća tzv. Specijalnog suda o izuzimanju izjava Kecmana i Dilbera iz sudskih spisa, obrazlažući to time da sudsko veće nije ponudilo dokaze da su one nezakonite.\nVeće je odlučilo da se Kecman pozove 26. novembra kao svedok, ali „samo na okolnosti preduzimanja operativnih radnji u ovom postupku“, a ne „na okolnosti da li su saslušavali Milenkovića i Pavića u svojstvu građana“. Šta to tačno znači videćemo u ponedeljak.\nIstovremeno, sudsko veće je donelo odluku da se zapisnici sa izjavama Kecmana i Dilbera ipak ne izdvajaju iz sudskih spisa. Predsednica veća je naglasila da ovi zapisnici mogu da se koriste u postupku, ali da na njima presuda ne može da bude zasnovana.\nOva odluka usledila je nakon burnog početka suđenja, kada su učesnici u postupku upoznati sa odlukom Apelacionog suda, posle čega je usledila i rasprava o tome kako to da su novinari (više puta je pomenuta Cenzolovka, ali se u ovom slučaju radi o sajtu Slavko Ćuruvija fondacije, prim. nov.) za tu odluku saznali pre advokata i sudija.\nPredsednica sudskog veća je tada obavestila učesnike u postupku da, uprkos odluci apelacije, još jednom donosi rešenje da odbije predlog Tužilaštva da se Kecman sasluša, kao i da odbaci njegove i Dilberove izjave, uzete „u svojstvu građana“, i dalje deleći mišljenje odbrane da su one pribavljene nezakonito.\nZamenik tužioca je, međutim, ponovio da traži Kecmanovo saslušanje, koje je prihvaćeno tek posle pauze za konsultacije tročlanog sudskog veća.\nNapeta procesna nadmudrivanja, pingpong između tzv. Specijalnog suda i Apelacionog suda, kao i ovako nagle promene sudskih rešenja, ostali su nejasni upravo sa stanovišta utvrđivanja svih činjenica važnih za ubistvo novinara Slavka Ćuruvije. Posebno kada se ima u vidu koliko je Dragan Kecman važan za istragu ovog zločina. On ga je istraživao od prvog do poslednjeg dana, obezbedio je najvažnije dokaze uprkos pretnjama da će biti ubijen, o kojima je pisao NIN.\nOstalo je čudno tako uporno odbacivanje iskaza Milenkovića i Pavića, koji su preminuli, te su jedina njihova svedočanstva o ubistvu Ćuruvije zabeležena upravo u izjavama koje su bar tri puta davali pripadnicima tajne službe i policije, kao i u izjavama policajaca (Kecmana i Dilbera) koji su sa njima razgovarali.\nSudsko veće je donelo rešenje i o tome da odbije predlog odbrane da se iz sudskih spisa izbace izjave bivšeg šefa Jedinice za specijalne operacije Milorada Ulemeka Legije, pripadnika zemunskog klana Miloša Simovića, kao i pripadnika RDB-a Ljubiše Dragovića i Predraga Krivokuće.\nNije usvojen ni predlog odbrane da se izvrši uvid u 79 optičkih diskova, 40 kaseta i jedan USB, uglavnom vezanih za podatke sa baznih stanica u centru Beograda, koji govore o kretanju i telefonskoj komunikaciji optuženih u vreme zločina.\n„Mislila sam da ćemo već biti u završnim rečima, ali ovo je živ predmet“, rekla je na kraju predsednica sudskog veća Snežana Jovanović, najavljujući nastavak suđenja za ponedeljak, 26. novembar, a zatim za 6. i 25. decembar.\nDragan KecmanSuđenje za ubistvo Slavka Ćuruvije


Usvojene subvencije za poljoprivredu | VAmedia - info portal\n26/02/2015 26/02/2015 Нема коментара на Usvojene subvencije za poljoprivredu\nGradsko veće usvojilo je Program mera podrške za sprovodjenje poljoprivredne politike i politike ruralnog razvoja grada Valjeva za 2015. godinu. Budžetom predvidjeno 8 miliona dinara.\nBudžetom grada Valjeva opredeljeno je 8 miliona za poljoprivredu u 2015 godini. Na osnovu detaljne analize koja je obuhvaćena pomenutim Programom grad je odredio mere koje treba finansirati u ovoj godini. „ Prema preporuci ministarstva i saglasnosti oju smo dobili , a u skladu sa Nacionalnim programom za razvoj poljoprivrede opredelili smo se za direktne mere podrške , ali i za mere investicija u fizička sredstva poljoprivrednih proizvodjača . U direktnim sredstvima je kreditna podrška pri čemu će grad Valjevo sufinansirati kamate proizvodjačima , maksimalni iznosi kredita biće 200 000 dinara , a za ovu meru predvidjeno je 2 miliona dinara. Mera će biti sprovedena putem tendera i konkursa izabrana“, objasnio je član veća Nikola Radojičić.\nKako se danas moglo čuti druga mera obuhata pored sektora mleka, voća, groždja i sektor pčelarstva gde se predvidjaju investicije u fizička sredstva , ali predvidjaju se i mere za stočarstvo i voćarstvo. „ što se tiče stočarstva , opredeljeno je 2,5 miliona dinara i sufinansiraćemo nabavku steonih umatičenih grla. Analizom se došlo do toga da državna subvencija koja dolazi u grad Valjevo iznosi do 4 miliona evra upravo preko umatičenih grla i zato se grad opredelio za ovu vrstu subvencija. Stara mera odnosi se na subvenciju za sadnju voća , zasade šljiva , dunja , oraha i svih sadnica voća sa po 50% po sadnici. Ovde smo vezali i milion dinara za nabavku sitne mehanizacije“ , kaže Radojičić.\nGrad Valjevo po prvi put će sufinansirati pčelarstvo sa iznosom od 500 000 gde je maksimalan iznos za nabavku opreme 15 000 dinara po poljoprivrednom gazdinstvu , a maksimalan iznos je do 30 % vrednosti nabavke.


Panika u Konzumu i Mercatoru zbog povećanja komunalnih taksi: Šef uprave najavio moguće otkaze i zatvaranje nekih objekata - Visokoin.com\nPanika u Konzumu i Mercatoru zbog povećanja komunalnih taksi: Šef uprave najavio moguće otkaze i zatvaranje nekih objekata\nNihad Imširović, predsjednik Uprave Konzuma i Mercatora BiH, kazao je danas na press-konferenciji Udruženja poslodavaca FBiH da će ove kompanije krenuti o davanje otkaza ukoliko se ne stavi van snage odluka o povećanju komunalnih taksi.\nNaime, općinska vijeća u Sarajevu su usvojila odluke po kojima se povećava cijena komunalnih taksi prije svega za isticanje firme.\n“Pogođeni ste više ako imate više poslovnih jedinica. Mi smo jedna od firmi koja ima značajnu disperziju poslovnih jedinica u općinama i Kantonu Sarajevo.\nZa nas to znači 938 posto povećanje, odnosno 19.790 KM smo plaćali prošle godine, a ove bi trebali 185.700 KM.\nNa osnovu ovog broja znate koje je to opterećenje. Plus povećanje cijena struje i dizanje mininalne plate to je još jedan udar, koji teško da u uslovima ograničenih marži u trogovini i konstatno povećanje ulaznih imputa, neko može izdržati. Bit će neizvjesno održati poslovanje ali i broj uposlenih na istom nivou”, rekao je Imširović.\nOn je istakao da je teško sad procijeniti koliko bi otkaza moglo biti ako se ove odluke ne stave van snage.\n“Ali neki objekti koji su bili na granici rentabilnosti ići će u proces zatvaranja i otpuštanja randika”, naveo je on\nRekao je da Konzum i Mercator zapošljavaju 3.030 zaposlenika.\n“Nažalost, ne zaslugama menadžmenta, morat ćemo neke objekte zatvoriti i optmizirati broj uposlenih”, rekao je.\nNa kraju je kazao da će ovom odlukom općinskih vijeća najviše biti pogođeni sektori ugostiteljstva i trgovine jer imaju najviše poslovnih jedinica.


Sva šestorica, suočenih sa optužbama za napad sa teškim povredama, privedena su juče u zatvor okruga Fulton.\nIncident u Atlanti\nDramatični video snimak koji je policija objavila u nedelju prikazuje grupu policajaca kako viču, razbijaju bočni prozor kola, mašu oružjem i izvlače tamnopute tinejdžere Taniju Pilgrim i Mesiju Janga iz limuzine, piše "Dejli mejl".\nNjih dvoje su uplašeno vrištali i pitali šta se dešava.\nPolicajci su hteli da ih uhapse zbog kršenja policijskog časa, ali su pritom brutalno napali dvoje mladih, udarajući ih i omamljujući elektrošokerom.\nTanija Pilgrim i Mesija Jang\nNakon što je objavljen snimak, policajci su uhapšeni, a vlasti Atlante se javno izvinile zbog policijske brutalnosti.


"Proverite" radi sigurnijeg poslovanja - Računovodstvo AKTIVA sistem\n"Proverite" radi sigurnijeg poslovanja\nSrpskim privrednicima danas je predstavljena usluga Privredne komore Srbije “Proverite” koja omogućuje proveru boniteta domaćih i stranih poslovnih partnera, procenu rizika naplate i osiguranje potraživanja.\nU saradnji sa društvom za upravljanje rizicima COFACE, jednim od tri svetska lidera u osiguranju potraživanja, firme u Srbiji putem E usluge PKS “Proverite”, na portalu eUsluge, mogu dobiti poslovne informacije o finansijskom riziku, stabilnosti poslovanja dobavljača i kupaca, u zemlji i inostranstvu, kao i o predvidivosti određenih pokazatelja poslovanja.\nU pitanju su ključni faktori za širenje na tržišta i pronalaženje poslovnih partnera. Poručivanjem izveštaja dobija se uvid u poslovanje i finansijsku stabilnost kompanije, kao i informacije o statusu i istorijatu.\nTakođe, firme mogu da provere i sopstveni bonitet, naručivanjem bonitetnog izveštaja za sopstvene potrebe, kao garanta u razgovorima sa domaćim ili ino dobavljačima.\nUsluga “Proverite” je još jedna od digitalizovanih usluga Privredne komore Srbije, koja će doprineti unapređenju efikasnosti servisa u skladu sa potrebama članica i poslovne zajednice. Dostupna je na portalu eUsluge.


Davutoglu: Historijski trenutak rješavanja kurdskog pitanja | Minber.ba\nHome Vijesti Davutoglu: Historijski trenutak rješavanja kurdskog pitanja\nDavutoglu: Historijski trenutak rješavanja kurdskog pitanja\nTurski premijer Ahmet Davutoglu, ujedno i predsjednik vladajuće Stranke pravde i razvoja (AKP), izjavio je kako je rješavanje kurdskog pitanja “jedinstveni, nacionalni i domaći proces”.\n“Ko god ima neki problem, institucija kojoj će se obraditi je narod. Ne oružje nego nacija, ne terorizam nego narod, ne rat nego mir”, poručio je Davutoglu je u svom obraćanju parlamentarnoj grupi AKP u Velikoj narodnoj skupštini Republike Turske, održanom u Ankari.\nPremijer Davutoglu je kazao kako će Turska u narednom periodu biti otvorena za pregovore o svemu.\n“Možemo pregovarati o svim pitanjima koja će moći biti riješena na demokratski način. Ukoliko se desi da nakon poziva za ostavljanje oružja ponovo dođe do odugovlačenja i govora o oružju na neke druge načine, kao što je to bio slučaj 2013. godine, poručujem da svi trebaju znati da nećemo tolerisati bilo kakvo narušavanje javnog reda i mira”, poručio je Davutoglu, dodavši da je rješavanje kurdskog pitanja nacionalni, jedinstveni i domaći proces.\nAKP od početka – principijelno\nTurski premijer je, u vezi sa rješavanjem kurdskog pitanja, kazao kako je AKP od početka nastupala principijelno, da nikada za temu rasprave nije uzela jedinstvo, blagostanje, zajedništvo niti budućnost zemlje, nego je nastavila govoriti “jedna domovina, jedna država, jedna zastava, jedan narod”.\n“Neka se u Turskoj svako sa svakim pozdravi i na izborima 7. juna, bez obzira za koju stranku će glasati, neka svako bude svjestan toga da držeći se za ruke pravi korake za mir”, rekao je Davutoglu.\nPodsjetimo, zastupnik iz reda prokurdske Narodne demokratske stranke (HDP) Sirri Sureyya Onder pozvao je tokom vikenda zabranjenu Radničku partiju Kurdistana (PKK) na održavanje vanrednog kongresa u proljeće kako bi se donijela historijska odluka o odlaganju oružja i vođenju politike demokratskim putem.\nOnder je istakao da se Republika Turska nalazi pred historijskim momentom u procesu rješavanja kurdskog pitanja, te da je njegov poziv historijska namjera da se umjesto oružanih borbi vodi demokratska politika.\nKonflikt koji traje decenijama\nHDP navodi da njihova podrška procesu rješavanja kurdskog pitanja predstavlja značajan korak prema istinskoj demokratiji u Turskoj.\nProces rješavanja kurdskog pitanja odnosi se na napore turske vlade da se okonča konflikt koji traje nekoliko decenija sa pokretom PKK u istočnim i jugoistočnim dijelovima Turske.\nProces rješenja kurdskog pitanja je zvanično pokrenut 2013. godine kako bi se okončali sukobi sa PKK.\nPKK se bori za nezavisnu kurdsku državu od 1984. godine, a teroristički napadi koje je izvela prethodnih godina odnijeli su oko 36.000 života u Turskoj.\nTurska, Sjedinjene Američke Države i Evropska unija proglasile su PKK proglasile terorističkom organizacijom.\nPrethodni članakErdogan i kralj Selman: Intenzivirati podršku sirijskoj opoziciji Slijedeći članakKralj Saudijske Arabije čestitao Mladenu Ivaniću 1. mart


Dodik najavio za utorak nove razgovore s Lagumdžijom\nPredsjednik SNSD-a Milorad Dodik najavio je za utorak nove razgovore s predsjednikom SDP-a BiH Zlatkom Lagumdžijom, kao i mogućnost da se dođe do određenih približavanja stavova o nekim važnim pitanjima.\nDodik je naveo da je zahtjev za smjenu Lagumdžije s mjesta ministra vanjskih poslova BiH povučen kao tačka dnevnog reda sjednice parlamenta BiH, jer nisu bili sigurni da će za to biti potrebna većina.\n"Želeći da izgradimo jednu novu situaciju, razgovarali smo s Lagumdžijom i razgovori pokazuju određeno približavanje po važnim pitanjima, za koja mislimo da su važna i za RS i koja bi mogla da deblokiraju neka dugogošnja pitanja, koja su potpuno iracionalno postavljena u BiH", ustvrdio je Dodik najavljujući nastavak tih razgovora u utorak.\nUkoliko dođe do određenih rezultata i do ispravljanja određenih grešaka, kaže, može se govoriti da ta saradnja s Lagumdžijom bude i održiva.\nKao grešku navodi to što je Lagumdžija prekršio Ustav BiH, jer je bez saglasnosti Predsjedništva BiH dao smjernice za ponašanje predstavnika BiH u UN-u te time prekršio i međustranački dogovor.\n"Naš prigovor na to ostaje još uvijek. Moramo biti sigurni da će to biti otklonjeno i tražimo mehanizme te vrste", rekao je Dodik za Radio RS.


Uspješno završena osma regionalna konferencija Vučko\nForum mladih SDP BiH u saradnji sa Forumom lijeve inicijative i fondacijom Friedrich-Ebert-Stiftung, ove godine bio je domaćin regionalne konferencije Vučko, koja već osmu godinu zaredom okuplja mlade ljude iz ljevičarskih i progresivnih političkih stranaka regiona Zapadnog Balkana.\nCentralna tema regionalne konferencije Vučko bila je „Ostajemo ovdje – Kako zadržati mlade ljude u zemljama Zapadnog Balkana“. U fokusu su bila pitanja kako mlade ljude zadržati u zemljama Zapadnog Balkana, odnosno kako zajednički pronaći rješenja za goruće probleme koji su ključni uzrok odlaska mladih ljudi.\nVučko političkim aktivistima nudi platformu za diskusiju o važnim problemima koji pogađaju sve mlade ljude u regionu. Ove godine učestvovalo je 70 mladih iz političkih stranaka i nevladinih organizacija iz Srbije, Hrvatske, Crne Gore i Makedonije. Pored predstavnika Foruma mladih SDP BiH iz naše zemlje prisustvovali su i mladi aktivisti DF-a, NS-a i GS-a, te predstavnici lijevih i progresivnih NVO.\nFokus na panelima bile su politike koje se smatraju ključnim uzrocima odlaska mladih a to su: nejednakosti i nezaposlenosti mladih, inkluzivno i kvalitetno obrazovanje, rodna ravnopravnost i porodična politika, promoviranje mobilnosti mladih za postizanje inkluzivnog održivog razvoja, te izgradnja miroljubivih i inkluzivnih društava kroz borbu protiv etnonacionalizma, esktremizma i fašizma. Tokom trodnevne konferencije na panel diskusijama učešće su uzeli brojni eksperti iz regiona i Evrope, ali i visokopozicionirani predstavnici ljevice u BiH.\nU međusobnom dijalogu i diskusijama nastojalo se ustanoviti u kojoj mjeri mladi iz ljevičarskih i progresivnih političkih stranaka i nevladinih organizacija prepoznaju ove probleme i politike, te na koji način namjeravaju realizaciju postavljenih ciljeva ugraditi u vlastiti politički rad.\n> Edukacijom u Velikoj Kladuši završen Socijaldemokratski kratki otvoreni kurs


Mask zabranio rad od kuće: Ako se ne pojavite, pretpostavićemo da ste dali otkaz - 02.06.2022, Sputnik Srbija\nUŽIVO Ukrajinske snage intenzivno granatiraju Donjeck; Ponovo gađana Kurska oblast Rusije\nMask zabranio rad od kuće: Ako se ne pojavite, pretpostavićemo da ste dali otkaz\nIzvršni direktor kompanije „Tesla“ Ilon Mask zamolio je mejlom zaposlene da se vrate na posao ili da u suprotnom napuste kompaniju, prenosi Rojters. 02.06.2022, Sputnik Srbija\nU tom obraćanju traženo je od svih zaposlenih u „Tesli“ da u kancelariji provedu najmanje 40 sati nedeljno.Sam Mask nije bio dostupan za komentar, ali je na Tviteru napisao da bi pomenuti zaposleni „trebalo da se pretvaraju da rade negde drugde“.Ističe se da se neki tehnološki radnici opiru naporima da se vrate na posao u Kaliforniju, dom jedne od „Teslinih“ fabrika i njene inženjerske baze, suočeni sa ponovnim porastom slučajeva virusa korona.U maju 2020. godine Mask je ponovo otvorio „Teslinu“ fabriku u Fremontu, prkoseći merama zatvaranja tog okruga za suzbijanje širenja korona, ali se sada ova kompanija pridružuje onima koje zahtevaju povratak zaposlenih na radna mesta, prenosi Blic biznis.S druge strane, izvršni direktor Tvitera Parag Agraval u martu je izjavio da će se kancelarije ponovo otvoriti, ali da zaposleni i dalje mogu da rade od kuće ako žele.\nsvet – ekonomija, svet, ekonomija, društvo, ilon mask, magazin\nCC BY 2.0 / Wikipedia/Maurizio Pesce / Ilon Mask ispred automobila Tesla\nCC BY 2.0 / Wikipedia/Maurizio Pesce /\nIzvršni direktor kompanije „Tesla“ Ilon Mask zamolio je mejlom zaposlene da se vrate na posao ili da u suprotnom napuste kompaniju, prenosi Rojters.\nU tom obraćanju traženo je od svih zaposlenih u „Tesli“ da u kancelariji provedu najmanje 40 sati nedeljno.\n„Ako se ne pojavite, pretpostavićemo da ste dali ostavku“, piše u mejlu.\nSam Mask nije bio dostupan za komentar, ali je na Tviteru napisao da bi pomenuti zaposleni „trebalo da se pretvaraju da rade negde drugde“.\nIstiče se da se neki tehnološki radnici opiru naporima da se vrate na posao u Kaliforniju, dom jedne od „Teslinih“ fabrika i njene inženjerske baze, suočeni sa ponovnim porastom slučajeva virusa korona.\nU maju 2020. godine Mask je ponovo otvorio „Teslinu“ fabriku u Fremontu, prkoseći merama zatvaranja tog okruga za suzbijanje širenja korona, ali se sada ova kompanija pridružuje onima koje zahtevaju povratak zaposlenih na radna mesta, prenosi Blic biznis.\nS druge strane, izvršni direktor Tvitera Parag Agraval u martu je izjavio da će se kancelarije ponovo otvoriti, ali da zaposleni i dalje mogu da rade od kuće ako žele.\nInvestitori iz „Tvitera“ tuže Ilona Maska: Kupio akcije po veštački niskoj ceni\n31 Maj, 16:25\nUŽIVO Ukrajinske snage intenzivno granatiraju Donjeck; Ponovo gađana Kurska oblast Rusije10:58


Serija zemljotresa zapanjila naučnike | Skandalozno\nPrema saopštenju francuskog Biroa za geološka i rudarska istraživanja, tim je otkrio novi vulkan koji se nalazi na nadmorskoj visini od 3.500 metara. Oni navode da je, prvi put, uočeno stvaranje podvodnog vulkana. Procenjuje se da je visok 800 metara i širok 4-5 kilometara, a iznad njega se širi vulkanski oblak dugačak oko dva kilometra.\nVulkanolog Ken Rubin sa Havajskog univerziteta napominje da je još nejasno da li je vulkan potpuno nov ili predstavlja „novo ležište erupcije u već postojećoj vulkanskoj strukturi“.\nBudite prvi sa komentarom na članku "Serija zemljotresa zapanjila naučnike, rešenje misterije pronađeno hiljadama kilometara daleko"


Pica se „skupila“ zbog krize – Balkan Life\nPica se „skupila“ zbog krize\nAutor Dragan 22. februara 2013., 00:00 1.5k pregleda 150 glasova\nRačun u picerijama u Francuskoj smanjen je za godinu dana u proseku za tri odsto, a pica je izgubila skoro jedan centimetar u prečniku, prema rezultatima jednog istraživanja koje je obuhvatilo 113 picerija.\nZbog povećanja poreza, neki proizvođači duvana smanjili su broj cigareta u paklici, a zbog krize mnoge picerije izabrale su da smanje dimenziju pice, piše francuski „Figaro“.\nU istraživanju koje je prošlog meseca obavila marketinška kuća CHD, navodi se da je prečnik pice za godinu dana sa 32 centimetra smanjen na 31,3.\nNa prvi pogled to ne izgleda mnogo, međutim, treba imati u vidu da je na taj način pica izgubila od svoje površine čak 4,3 odsto, na štetu klijenata, naglašava CHD.\nU isto vreme, smanjenje prosečnog iznosa računa (bez pića), iznosi tri odsto, sa 13,4 na 12,9 evra.\nUprkos ovoj neprijatnoj promeni u dimenziji, pica ostaje omiljeni kulinarski specijalitet kod Francuza.\nIsto istraživanje otkriva da svaki Francuz pojede oko 20 pica godišnje (1,3 milijarde godišnje na nivou zemlje), što Francusku dovodi u poziciju drugog svetskog tržišta ovog proizvoda, iza SAD-a, a ispred Italije.


Nikolić: Nastavak evrointegracija pod ovim uslovima nemoguć\nBEOGRAD - Poslednji papir iz Brisela je za Srbiju potpuno neprihvatljiv i dalji nastavak evrointegracija je pod tim uslovima nemoguć, izjavio je predsednik Srbije Tomislav Nikolić.\n"Ovo me podseća na ultimatum Austrougarske iz 1914. i ako je cena da priznamo nezavisnot Kosova, ja sam protiv toga da budemo u Evropskoj uniji", rekao je Nikolić u intervjuu za "Večernje novosti".\nOn je dodao da bi Vlada Srbije, zbog novih uslova EU, "možda mogla da usvoji tekst koji bi usvojila Skupština".\n"Nama ne treba drugi način proveravanja volje građana, sve dok posatupamo u skladu sa Ustavom. Građani su ga doneli, naše je da ga sprovedemo. A po tom Ustavu nema nezavisnosti KiM", kaže Nikolić.\n"Neka ih oni prekinu. Oni su i odlučili kada ćemo da ih počnemo, dali nam status kandidata, oni neka odluče ako žele da nas stave na sporedni kolosek i ostave nas kao na suncu bez vode", kaže predsednik.\nGovoreći o eventualnim vanrednim parlamentarnim izborima, Nikolić je još jednom rekao da će izbori oduzeti mnogo vremena koje je sada dragoceno, ali i da će podržati SNS ako do izbora dođe.\n"S jedne strane SNS bi dobila te izbore i na njima bi moglo da se postigne da se eliminišu koalicioni partneri SPS ili neko drugi. Ali, moje mišljenje je da nije dobro kada jedna stranka sama vodi državu", kaže predsednik Srbije.\nGovoreći o odnosu sa premijerom Aleksandrom Vučićem, on je ponovio da imaju normalnu komunikaciju, ali da se ne viđaju često.\n"Tome kumuju naše brojne obaveze. Nisam politička konkurencija bilo kome, a posebno ne SNS-u, niti bih želeo da bilo kojim gestom umanjim ugled i značaj SNS-a, jer bih tako umanjio svoj. Ali sebi neću da uskratim pravo da sve kažem, kao što ni Aleksandar nikada u životu tu nije imao dileme da li da mi kaže šta misli, čak i javno. Takav je naš odnos oduvek", dodao je Nikolić.\nNa pitanje ima li ministara iz redova SNS čijim radom nije zadovoljan, Nikolić je odgovorio da ima ministara koji bi trebalo mnogo brže i efikasnije da rade.\n"Sve je na leđima premijera, a ako on hoće da radi njihove poslove, neka ih nosi", navodi Tomislav Nikolić.\n« Priznanje Kosova dovelo bi do građanskog rata ASD: Srbi su postali značajan faktor u Austriji »


Putin potpisao novi zakon: Rusija menja postupak formiranja Vlade - 06.11.2020, Sputnik Srbija\nPredsednik Rusije Vladimir Putin potpisao je zakon na nivou federacije koji podrazumeva uvođenje novog postupka formiranja Vlade. 06.11.2020, Sputnik Srbija\n12:42 06.11.2020 (Osveženo: 01:03 26.08.2021)\nKako je saopšteno iz Putinove administracije, ubuduće će izvršnu vlast sprovoditi Vlada, ali i drugi federalni organi pod zajedničkim rukovodstvom predsednika, dok je ranije to činila isključivo Vlada.\nPored toga, uvodi se i nova procedura imenovanja premijera – predsednik će moći da ga imenuje samo u slučaju da je njegovo imenovanje potvrdila Državna duma (Donji dom ruskog parlamenta), dok je ranije za tako nešto bila potrebna saglasnost i Saveta federacije (Gornji dom ruskog parlamenta).\nPored toga, ukoliko poslanici Državne dume u tri navrata odbace kandidaturu određenog premijera, predsednik će imati pravo da ga imenuje samostalno.\nIstovremeno, ministre bezbednosnih struktura predsednik će takođe imati pravo da imenuje ali samo nakon dobijene saglasnosti Saveta federacije, dok će ostale imenovati Državna duma na predlog premijera.\nKao i po pitanju premijera, i zamenike će predsednik moći da imenuje samostalno ukoliko poslanici Državne dume tri puta odbace njihovu kandidaturu.\nTakođe, ubuduće ostavka premijera neće podrazumevati i pad Vlade, već će predsednik imati pravo da imenuje novog bez uticaja na ostale ministre.\nSamu strukturu Vlade, kao i ranije, opredeljivaće sam predsednik Rusije.


SSP Zrenjanin traži od premijerke Srbije da zaustavi posao s firmom za prečišćavanje vode\nBeta 19. februara 2020. 12:35\nInicijativni odbor Stranke slobode i pravde (SSP) u Zrenjaninu je danas pozva premijerku Srbije Anu Brnabić da odmah povuče bankarsku garanciju kredita za prečistač vode za piće u Zrenjaninu i time „sačuva milionska sredstva u vlasništvu gradjana Srbije“.\nU saopštenju mesnog odbora SSP piše da na to pozivaju Anu Brnabić jer je ona „izjavila da je umešana u rešavanje problema snabdevanja Zrenjanina pijaćom vodom“.\nGradsku upravu Odbor SSP je pozvao da odmah iz plana javnih nabavki izbriše izgradnju „rezervoara tretirane vode“, a Skupštinu da raskine ugovor s firmom čiji je vlasnik u pritvoru.\nOdbor SSP je saopštio da je predvidjeno da ove godine 255.000 evra potroši na radove na placu privatne kompanije „Synertech d.o.o.“ čiji je vlasnik pritvoren, i ocenio da će time „sprečiti ponovljeno nenamensko trošenje novca iz budžeta grada“.\nMesni Inicijativni odbor SSP je Skupštinu Grada Zrenjanina pozvao da odmah raskine ugovor s firmom čiji je vlasnik u pritvoru i tako zaštiti interes gradjana, a tako bi se, kako je saopštio, „odagnale sumnje da je hapšenje osumnjičenih igrokaz kojim bi se trajno oslobodili krivice“.


U bibliotekama širom SAD potraga za zabranjenim knjigama – Bookvar\nUčesnici književne kolonije Tršić dolaze na "Večeri na Kosančiću"\nU SAD je u toku nedelja zabranjenih knjiga, tradicionalni događaj, čiji je cilj da se ukaže na centuru i naglasi neophodnost slobode čitanja. U Vašingtonu, sistem javnih biblioteka sakrio je širom glavnog grada stotine primeraka šest različitih knjiga, koje su možda zabranjene ili osporavane u nekim bibliotekama u školama u SAD.\nLjudi koji ih pronađu mogu da ih zadrže. Ekipa Glasa Amerike posetila je neke od knjižara u kojima kupci tragaju za besplatnim primercima knjiga koje žele da pročitaju.\nU knjižari Duente Distrikt u Vašingtonu, Kejti Švarc pokušava da kompletira svoju kolekciju šest besplatnih zabranjenih knjiga. Uvijene su u crni papir i sakrivene među ostalim knjigama, koje se prodaju.\n“Imala sam četiri od šest knjiga kada sam ušla, što znači da su nedostajale samo dve, a već ova prva koju sam otvorila je jedna koju do sada nisam videla nigde”, objašnjava.\nS obzirom da u Vašingtonu nema zabranjenih knjiga, njoj je teško da poveruje da se to u SAD uopšte dešava.\n“U Americi imate pravo da se izrazite o nečemu na koji god način smatrate da je odgovarajuće. Takođe je pravo svakog Amerikanca da izabere da izbegava stvari s kojima se ne slaže, a knjige je vrlo lako izbegavati, ako se s njima ne slažete”, kaže Kejti Švarc.\nLirik Prins naišla je na „Farenhajt 451“, naučno-fantastični roman u kojem su u američkom društvu knjige zakonom zabranjene, a svaku koja se pronađe vatrogasci spale. Neki ljudi protestuju zbog oštrog jezika i psovki, ili paljenja Biblije u toj knjizi.\nPrins nije iznenađena da su neke knjige, poput ovog romana, koji je objavljen pre više od 60 godina, i danas zabranjene.\n“Na mnogim mestima u ovoj zemlji nisu baš popularne progresivne ideje”, smatra Prins.\nU ovoj javnoj bibiloteci u Vašingtonu, Linea Hegerti, direktorka Fondacije javnih biblioteka Vašingtona kaže da se među tim idejama mogu naći politička pitanja ili seksualna orijentacija.\n“Porodice sa dva oca ili dve majke, na primer. Takođe, ponekad su zabranjene knjige o ratu, posebno ako govore o političkim pitanjima koja dovode do rata”, objašnjava Hegerti.\nMeđu grupama koje su sponzori Nedelje zabranjenih knjiga je i Udruženje američkih biblioteka, koje svake godine sačinjava listu deset najosporavanijih knjiga, što znači da postoje zvanični zahtevi da se one izbace iz bibilioteka ili programa nastave. Džulijus Džeferson Mlađi iz Udruženja je u komisiji za intelektualne slobode te grupe.\n“Neke od tema bi mogle da se bave LGBT, rasnim ili verskim pitanjima. Većina knjiga koje se zabranjuju… to potiče od roditelja, koji smatraju da te knjige nisu odgovarajuće za njihovu decu”, rekao je Džeferson Mlađi.\nDžulijus kaže da je prema podacima koje ima Udruženje američkih biblioteka prošle godine osporeno oko 250. Dobra vest je da nema mnogo knjiga, koje na kraju zaista budu zabranjene.


Stotine hiljada stanovnika Teksasa i dalje bez struje, kriza i sa snabdevanjem vodom\nSnežno nevreme širom SAD\nMnogi stanovnici Teksasa i dalje su bez i struje i vode nakon što su snežne oluje izazvale havariju u elektroenergetskoj mreži te američke države, mada je broj korisnika bez električne energije u četvrtak ujutro prvi put pao ispod pola miliona.\nU međuvremenu, nevreme se kreće ka severoistoku SAD, a meterolozi najavljuju obilne snežne padavine i ledenu kišu u Apalačima, severnom Merilendu i južnoj Pensilvaniji. Sneg je već počeo da pada u Njujorku,Konektikatu i Nju Džerziju.\nViše od 320.000 domaćinstava i biznisa je bez električne energije u Luizijani, Misisipiju i Alabamni, nakon što je širom tog regiona palo do 10 centimetara snega.\nU nevremenu u SAD poginulo je više od 30 ljudi, među kojima su oni koji su pokušavali da se zagriju u svojim domovima.\nU području Hjustona, jedna porodica se otrovala ugljen-monoksidom u garaži. Baka i troje unučadi stradali su u požaru, dok su pokušavali da se zagriju ispred kamina.\nNajmanje 20 žrtava arktičkog talasa u SAD\nU Teksasu, bez struje je nešto manje od 500.000 domaćinstava i biznisa, što je pad u odnosu na oko tri miliona dan ranije. Međutim, zvaničnici upozoravaju da bi moglo doći do novih nestanaka struje zbog preopterećenja mreže.\nNevreme je ugrozilo i snabdevanje pijaćom vodom širom te države. Zvaničnici su naložili 7 miliona stanovnika - što je četvrtina populacije Teksasa - da prokuvavaju vodu, nakon što su zbog rekordno niskih temperatura zamrznute cevi i oštećena infrastruktura.\nZbog vanredne situacije, neke bolnice u Ostinu nemaju kapacitete da primaju veliki broj pacijenata.\nOd Minesote do Teksasa su na snazi restrikcije, da bi se smanjilo preopterećenje elektroenergetskih mreži, dok je snabdevanje vodom poremećeno u nekoliko gradova na jugu SAD.\nMilioni bez struje u Teksasu zbog snežne oluje


RK Dubočica Архиве - Страница 4 од 6 - Dnevnik Juga\nHome / Tag Archives: RK Dubočica (page 4)\nTag Archives: RK Dubočica\nTREĆI PUT GOL RAZLIKE: Rukometaši Dubočice poraženi na gostovanju u Kikindi\nSrdjan Stamenkovic 03/11/2019\tLeskovac, SPORT 0\nRukometaši Dubočice 54 poraženi su na gostovanju u Kikindi u utakmici 8. kola Arkus lige u duelu sa Kikindom rezultatom 30:29 (16:16). Leskovčani su i treći put ove sezone poraženi sa jednim golom razlike, u još jednoj dramatičnoj utakmici. U izjednačenom prvom poluvremenu gosti su tri puta imali po dva …\nRukometaši Dubočice 54 nastavili su seriju dobrih igara i rezultata i u duelu sa Kostolčanima. U utakmici 5 kola Arksu lige Dubočica 54 – Rudar 28:23 (13:11). Domaći rukometaši su od početak imali prednost koja je u drugom poluvremenu dostigla i 5 golova razlike (44. minut 20:15). U poslednjih 10 …\nRukometaši Dubočice 54 u subotu dočekuju Rudar iz Kostolca\nSrdjan Stamenkovic 10/10/2019\tLeskovac, SPORT 0\nRukometaši Dubočice 54 u subotu u Leskovcu dočekuju ekipu Rudara iz Kostlca u utakmici 5. kola Arkus lige. Biće to prilika da se potvrde trijumfi ostvareni u Beogradu protiv Crvene Zvezde i Partizana u duelu sa ekipom koja ne bi trebala da predstavlja nerešivu enigmu za izabranike trenera Saše Pejčića. …\nRukometni klub Dubočica 54 zahvalio Gradu Leskovcu i gradonačelniku za podršku i obezbeđenje dodatnih sredstava za Super A ligu\nSrdjan Stamenkovic 24/09/2019\tLeskovac, SPORT 0\nRukometni klub Dubočica 54 oglasio se danas saopštenjem za javnost koje prenosimo u celini. -Odlukom Gradskog veća, RK Dubočica 54 proglašen je za Klub od posebnog značaja za Grad Leskovac. Zahvaljujući time, RK Dubočica 54 biće dodeljena dodatna finansijska sredstva, kkao bi klub mogao da uspešno da se takmiči u …\n„VUKOVI“ SILNI U BEOGRADU: Rukometaši Dubočice pobedili Crvenu Zvezdu\nSrdjan Stamenkovic 21/09/2019\tLeskovac, SPORT 0\nRukometaši Dubočice 54 pobedili su Crvenu Zvezdu u Beogradu i preuzeli lidersku poziciju na tabeli Arkus (Super A) lige. Leskovčani su i posle prvog dela igre bili u prednosti (11:12), a na kraju su slavili izuzetno vrednu pobedu rezultatom 21:24. Rezultati 2. kola Arkus (Super A) lige: Spartak – Šamot …\nRukometaši Dubočice 54 u subotu dočekuju ekipu Šamota u 1. kolu Super ligu – u petak otvoreni trening\nSrdjan Stamenkovic 11/09/2019\tLeskovac, SPORT 0\nUtakmicama 1. kola ovog vikenda počinje prvenstvo Super rukometnoj ligi Srbije. Dubočica 54 u u 1. kolu u Leskovcu dočekuje Šamot iz Aranđelovca, stabilnog superligaa, uz očekivanja da dvorana Sportskog centra Dubočica bude ispunjena kao i u duelu sa Kragujevčanima u prošloj sezoni. Direktor Dubočice Saša Miljković pozvao je navijače …\nSLAVI SE SUPER LIGA: Rukometašima Dubočice 54 uručen pehar prvaka, selekcija lige bolja u revijalnoj utakmici\nSrdjan Stamenkovic 25/05/2019\tLeskovac, SPORT 0\nRukometaši Dubočic 54 poraženi su u revijalnoj utakmici sa selekcijom Super B lige „Istok – Zapad“ rezultatom 33:38. U utakmici koja se tradicionalno organizuje kao svetkovina rukometa, pred više od 500 svojih navijača, viđeno je puno lepih akcija, golova i „cepelina“. Na kraju zajednički pozdrav svih aktera i znak da …


NAKON ŠTO JE ČAMPARA PREDLAŽIO UKIDANJE POLICIJSKOG SATA, OGLASIO SE I SOLAK | Hayat.ba\nNAKON ŠTO JE ČAMPARA PREDLAŽIO UKIDANJE POLICIJSKOG SATA, OGLASIO SE I SOLAK\nNačelnik Federalnog štaba civilne zaštite Fahrudin Solak je komentarišući prijedlog Federalnog ministra unutrašnjih poslova Aljoše Čampare o ukidanju policijskog sata kazao da će se sve odluke donositi nakon detaljnih analiza.\nSolak je kazao da će Federalni štab civilne zaštite razmotriti svaki konstruktivan prijedlog, pa i ministra Čampare.\nMeđutim, odluke ćemo donositi nakon svih analiza. I sam ministar je kazao da se nije upuštao u analizu epidemiološke situacije, tako da mi ne možemo bez dodatnih analiza donositi odluke. Federalni štab civilne zaštite će i ubuduće donositi razumne odluke koje će prije svega, zaštititi živote naših građana, a ne one odluke koje su popularne na društvenim mrežama – za Klix je pojasnio Solak.\nNa kraju je kazao da Ustavni sud BiH nije ukinuo odluku već da je potrebno samo definisati koje odluke mora imati naredba, a prije svega obrazloženje kako je došlo do naredbe i da se mora vršiti njena revizija.


Radio-difuzni sistemi - Agencija za elektronske komunikacije i poštansku djelatnost - Crna Gora\nZa realizaciju zemaljskih radio-difuznih sistema za potrebe emitovanja radijskog i/ili televizijskog programa (bilo da se radi o pojedinačnom predajniku ili mreži predajnika) dodjeljuju se radio-frekvencije iz opsega koji su Planom namjene radio-frekvencijskog spektra namijenjeni radio-difuznoj službi (BS) za FM analigni radio, DTV ili T-DAB. Radio kanali koji se za ove potrebe mogu koristiti u Crnoj Gori i tehnički uslovi korišćenja radio-frekvencija za radio-difuzne sisteme na odgovarajućim lokacijama, odnosno zonama pokrivanja propisani su odgovarajućim planovima raspodjele radio-frekvencija za TV i radio.\nTehničke karakteristike FM radio stanica u opsegu 87,5-108 MHz u cilju omogućavanja rada bez pojave štetne interferencije propisane su Pravilnikom o tehničko-eksploatacionim uslovima pod kojima se mogu koristiti radio-difuzne stanice za frekvencijski modulisane emisije.\nPrije podnošenja zahtjeva za izdavanje odorernja za korišćenje radio-frekvencija za realizaciju radio-difuznog sistema za potrebe emitovanja radijskog i/ili televizijskog programa (bilo da se radi o pojedinačnom predajniku ili mreži predajnika), potrebno je pribaviti odgovarajuće odobrenje za emitovanje programa izdato od strane regulatornog organa nadležnog za oblast audio-vizuelnih medijskih usluga, u skladu sa regulativom kojom se uređuje ta oblast.\nOdobrenje za korišćenje radio-frekvencija za realizaciju radio-difuznog sistema izdaje se direktno na zahtjev, sa periodom važenja do isteka važenja odgovarajućeg odobrenja za emitovanje radijskih i/ili televizijskih programa izdatog od strane regulatornog organa nadležnog za oblast audio-vizuelnih medijskih usluga.\nPodnosilac zahtjeva za izdavanje odobrenja za korišćenje radio-frekvencija za realizaciju radio-difuznog sistema (bilo da se radi o pojedinačnom predajniku ili mreži predajnika) dužan je da uz popunjen obrazac zahtjeva za izdavanje odobrenja za korišćenje radio-frekvencija dostavi tehničko rješenje korišćenja radio-frekvencija.\nPravilnik o tehničko-eksploatacionim uslovima pod kojima se mogu koristiti radio-difuzne stanice za frekvencijski modulisane emisije


Milojević uoči Javora: Želim bolju sezonu od prošle\nJul 19, 2019 15:27\nMilojević protiv tima, gde je počeo trenersku seniorsku karijeru, kaže da protivnik mora ozbiljno da se shvati i tako se sprema.\n"Želim bolju sezonu od prethodne. Da vidimo lep fudbal, da bude što više navijača na tribinama i da svi uživaju u takmičenju. Nismo imali mnogo vremena za odmor i već smo ušli u takmičarske duele, pre većine superligaša. Svi, a najviše igrači se raduju početku prvenstva. Dolazi nam ekipa koja je ostavila dobar trag u Superligi u prethodnom periodu, uprkos činjenici da se prošle sezone takmičila u Prvoj ligi. Očekuje nas teška i ozbiljna utakmica i tako ćemo se i ponašati", rekao je Milojević na konferenciji za medije na stadionu "Rajko Mitić".\nPored dve sjajne sezone Milojević ne želi da pravi paralele sa dosadašnjim dostignućima na klupi crveno-belih.\n"Ne možemo da poredimo prošlu i ovu sezonu. Fudbal je živa igra, dolazi do promena igračkog kadra i sistema, svaka sezona je drugačija. Imali smo sjajnu sezonu iza nas. Zaboravljamo učinjeno i spremamo se za izazove ispred nas. Na fizičkom i taktičkom planu nismo na nivou koji želimo. Prosto je nemoguće jer nije isto igrati prijateljske i zvanične utakmice. Voleo bih da sve što pre dođe na određeni nivo, ali nisam nezadovoljan trenutnim tokom stvari".\n"Protivnik ima pravo da igra kako želi. Rival ima svoj plan igre i videćemo koliko će nam njihov stil igre otežati. Pipremamo se za svakog protivnika adekvatno. Nije lako protiv defanzivno orijentisanih rivala, ali verujem da ćemo naći ključ za bravu.".\n"Treneru bilo kog drugog kluba odgovarao je prethodni sistem, ali ako ste trener lidera, oduzimanje bodova je loše. Sviđa mi se što ostaje plej-of i 37 utakmica. Smatram da je 30 utakmica malo. Sa druge strane, zbog kalendara nemoguće je imati još neko takmičenje, a mladim igračima su potrebne utakmice. Da vidimo kako će da bude ove sezone, pa da onda pričamo da li je to-to. Svakako da stojim iza toga da je lider bio najveći gubitnik u prethodnom sistemu", zaključio je on.\nUtamica između Crvene zvezde i Javora igra se sutra od 20 sati na stadionu "Rajko Mitić".\nPoraz rukometašica od Crne Gore, Srbija šesta na svetu 16\nPartizan ubedljiv protiv Astane za oproštaj od Evrope 8\nBaskonija bolja od Zvezde, povreda Lorenca Brauna 8\nSrpske rukometašice žele pobedom da završe Svetsko prvenstvo 9\nPromocija Beograda u Šenženu, Kinezi stižu na maraton 8


Oslobođenje: Šta je prećutala Vjosa Osmani - Kosovo Online\nOslobođenje: Šta je prećutala Vjosa Osmani\n5. April 2022. • 13:56\nPredsednica Kosova Vjosa Osmani nedavno je izjavila da je sa članovima Predsedništva BiH Željkom Komšićem i Šefikom Džaferovićem imala sastanak o pronalaženju rešenja za ukidanje viznog režima između BiH i Kosova i da je tada rekla da građani "ne treba da plaćaju cenu nepriznavanja kosovske nezavisnosti", prenosi Oslobođenje.\nMeđutim, kako podsećaju, upravo njena vlada srušila regionalni sporazum o mogućnosti putovanja sa ličnim kartama koji je upravo trebalo da reši ovo pitanje - da dovede do ukidanja viza između Kosova i BiH.\nNavodi se i da Osmani nije kazala ni to kako su predstavnici institucija na Kosovu u pregovaračkom procesu sa nipodaštavanjem izjavljivali kako neće pristati na regionalne sporazume koji Kosovo dovode u neravnopravan položaj, samo kako bi dobili bezvizni režim sa BiH, kao i da su hteli mnogo više od bezviznog režima sa BiH.\n"Da stvar bude još ciničnija, aktuelna kosovska vlada, odbila je molbe bivše nemačke kancelarke Angele Merkel, francuskog predsednika Emanuela Makrona i kompletne međunarodne zajednice da pristane na ovaj regionalni sporazum koji je trebao da bude potpisan u julu prošle godine na Samitu Berlinskog procesa pod nemačkim predsedavanjem", navodi se u tekstu Vildane Selimbegović.\nKako se dalje ističe, sve je bilo spremno, samo da je Kosovo reklo sudbonosno DA, ali da su kosovski predstavnici odlučno odbili ponuđeni sporazum i tražili više - da ih Srbija implicitno prizna kroz taj sporazum.\n"Dakle, nisu tražili modalitet 'kako građani ne bi plaćali cenu nepriznavanja'. Jer da su ga želeli, već bi ga imali. Da li ovo sada znači da je kosovska predsednica shvatila kako ih igra nultog broja nigde ne vodi, ili je pak toliko naivna da veruje kako će ovo pitanje rešiti bilateralno sa BiH? Osim ako nije još i više naivna u odluci da unilateralno ukine vize za građane BiH uzdajući se u lažnu nadu da će i BiH to isto učiniti za kosovoske građane. Možda bi bio red da joj se odmah kaže da neće, pa da žena ne gubi vreme u traženju modaliteta, ili u bacanju prašine u oči narodima oslepljenim od velikih reči i malih dela", navodi se u tekstu.\nVjosa Osmani Željko Komšić Šefik Džaferović Kosovo\nOsmani: Srbija odlaže proces dijaloga, Kosovo spremno\nPredsednica Kosova Vjosa Osmani izjavila je da Srbija pokušava da odloži proces dijaloga, kako bi status Kosova prikazala kao "nezavršen proces", a da su kosovske institucije spremne na dijalog sa Srbijom kad god ih Evropska unija pozove radi normalizacije odnosa između država, prenosi Koha.\nKomšić: Nisam siguran da u Srbiji postoji neko ko će priznati Kosovo\nKomšić čestitao Vjosi Osmani godišnjicu nezavisnosti Kosova


Naslovnica NAJNOVIJE Politika Erdogan položio cvijeće na mezar Alije Izetbegovića na Kovačima\nS Erdoganom su na mezar cvijeće položili i član Predsjedništva BiH Šefik Džaferović i predsjedavajući Doma naroda Parlamentarne skupštine BiH Bakir Izetbegović.\nErdogan je danas doputovao u dvodnevnu posjetu BiH, u okviru koje će sutra učestvovati na samitu Procesa saradnje u Jugoistočnoj Evropi (SEECP) kojim predsjedava BiH.\nNakon susreta s delegacijom turske vojne misije koji djeluje u sastavu EUFOR-a u BiH, Erdogan je posjetio i mezarje Kovače te položio cvijeće na mezar prvog predsjednika Predsjedništva BiH Alije Izetbegovića.\nU pratnji Erdogana bili su i njegova supruga Emine Erdogan, šef turske diplomacije Mevlut Čavušoglu, ministar odbrane Turske Hulusi Akar, ministar trezora i finansija Berat Albayrak te ministar transporta i infrastrukture Cahit Turhan i drugi članovi visoke turske delegacije.\nSavjetnik za vjerska pitanja pri ambasadi Turske u Sarajevu Hasan Atli proučio je dovu na mezarju, a Erdogan je pri izlasku iz kompleksa razgovarao s građanima.\nTokom posjete turski predsjednik Erdogan je na sakou nosio “Cvijet Srebrenice” koji simbolizira sjećanje na žrtve genocida u tom gradu.\nErdgoan će danas održati sastanak i s članovima Predsjedništva BiH.


Promocija Maribora u centru Beograda\nNaslovna » Turizam » Promocija Maribora u centru Beograda\nMaribor (foto: slovenia.info)\nNeko drugi 9. septembar 2015. Turizam Postavite komentar\nPromocija Maribora i prezentacija destinacije Maribor-Pohorje biće održana u petak i subotu, 11. i 12. septembra, na Trgu Republike i u Knez Mihailovoj ulici.\nProgram počinje u podne i trajaće u petak do 22.00, a u subotu do 20.00.\nPosetioci će imati prilike da se upoznaju sa turističkom ponudom ovog grada kroz promociju vinsko-kulinarsko štajerskih specijaliteta, vinsko-gastronomske ponude, muzički program, a predstaviće se i Terme Maribor, kao i brojni ugostitelji i hotelijeri sa Pohorja.\nTuristička organizacija Beograda i Turistička organizacija Maribora će u petak potpisati Protokol o saradnji, koji će se odnositi na buduće zajedničke aktivnosti u promociji dva grada.\nPromocija Maribora u Beogradu se realizuju uz pomoć i podršku Turističke organizacije Beograda. (TOB)\nTagoviknez mihailova maribor slovenija trg republike\nPrethodni U parku Manjež sajam cveća „Beogradska jesen“\nSledeći Los Anđeles – grad snova i slave


U Nešvilu vanredno stanje, četvoro nastradalo u poplavama\nTanjug 29. marta 2021. 08:32\nNEŠVIL – U Nešvilu, gavnom gradu američke savezne države Tenesi, proglašeno je vanredno stanje nakon što je zbog subotnjih poplava tokom noći poginulo najmanje četvoro ljudi.\nCNN prenosi da je gradonačelnik Nešvila Džon Kuper potpisao u nedelju naredbu kojom se proglašava vanredno stanje i poručio da će ovom regionu biti potrebni državni i savezni resursi zbog saniranja posledica jakog nevremena.\n„U Nešvilu je za vikend palo i do 178 milimetara kiše, što je druga najviša dvodnevna ukupna količina padavina ikad zabeležena“, rekao je gradonačelnik Kuper na konferenciji za novinare u nedelju, prenosi AP.\nAgencija navodi da su zbog bujičnih kiša u Tenesiju poplavljeni mnogi stambeni i drugi objekti, putevi su neprohodni, a vlasti su saopštile da je najmanje 130 ljudi spaseno iz automobila i domova, a potvrđeno je i da su u nedelju u poplavama nastradale četiri osobe.\nMeteorološka služba saopštila je da se nove padavine ne očekuju, ali da poplave i dalje predstavljaju pretnju za ovo području pošto će u nekim delovima reke i dalje rasti, a vodostaj će ješ nekoliko dana ostati svuda visok, navodi agencija.\nPogreb princa Filipa\nSahrana princa Fililipa: Krenula pogrebna povorka\nSalviniju se sudi zbog otmice migranata\nSAD: Studije dokazale 10 odsto reinfekcija Kovid 19


Partizan nadomak iznenađenja, Zvezda bolja u „večitom derbiju“ – U Klinchu\nPartizan nadomak iznenađenja, Zvezda bolja u „večitom derbiju“\nŽeljko Čačija Postavljeno 29/12/2020\nU prvom kolu bokserske lige Srbije istorijski meč boksovali su bokseri Crvene zvezde i Partizana, u prvom takmičarskom duelu posle dve i po decenije. Pre nekoliko meseci održan je meč na Trgu Republike, koji je bio egzibicionog karaktera.\nPosle odluke da domaću ligu mogu boksovati samo domaći borci, kao i stranci sa prebivalištem u Srbiji, oba trenera, Mane Marčeta iz Partizana i Miodrag Milić iz Crvene zvezde, imala su problem sa sastavljanjem kompletnih timova. Partizanu su nedostalaja dva boksera, a Zvezdi jedan, pa je domaći klub već u startu imao prednost od dva poena.\nU prvom meču viđen je zanimljiv duel dvojice juniora u kategoriji do 57 kilograma. Viđeno je nekoliko dobrih razmena, Dženis Vanić iz Zvezde i Vladimir Beriša iz Partizana su pokazala talenat i potencijal, a jednoglasno je slavio bokser Partizana.\nDrugi meč u juniorskoj konkurenciji, do 60 kilograma, pripao je Zvezdi, jer Radomir Jovanović nije imao protivnika. Isti slučaj bio je i u kategoriji seniora do 54 kilograma, gde Partizan nije imao boksera, pa je Anes Papić doneo prednost Crvenoj zvezdi.\nNa 4:4 izjednačio je Partizanov borac Lazar Arsić, koji je u kategoriji do 57 kilograma, jednoglasnom odlukom, savladao Aleksandra Stojanovića.\nZatim kreće pobednička serija domaćeg kluba, od četiri vezana trijumfa. Uspešniji od boksera Partizana bili su Jovanović Kristijan i Nenad i dominantni Džejlan Toskić.\nU duelu od kojeg se, verovatno, najviše očekivalo boksovali su kapiteni. Sandro Poletan, srpski reprezentativac, jedan od najboljih boksera u zemlji, od početka je nametnuo svoj ritam u duelu sa Igorom Rogićem, u kategoriji do 75 kilograma.\nPoletan je bio agresivniji, kontrolisao sredinu ringa i zasluženo slavio jednoglasnom odlukom. Taj meč doneo je pobedu Crvenoj zvezdi, ali se nije znao konačan rezultat.\nMnogi su očekivali potpunu dominaciju domaćeg kluba, ali rezultatski nije bilo tako.\nU kategoriji do 81 kilograma Aleksa Marković nokautirao je Nikolu Kemaljevića u drugoj rundi, a u narednom meču do 91 kilograma Milosav Savić nije imao protinika, pa je Partizan smanjio na 12:8.\nPoslednji meč u super teškoj boksovali su Milutin Stanković i Miloš Veletić. Stanković je, na papiru, bio favorit u tom duelu, ali sudije nisu tako videle konačni ishod. Podeljenom odlukom slavio je bokser Partizana, što je izazvalo ogromno nezadovoljstvo kod kompletnog stručnog štaba Crvene zvezde i dvadesetak navijača tog kluba.\nŽestokim verbalnim napadima bio je izložen sudija Zoran Andrić, ali je sve ostalo na tome. Na kraju potpuno zaslužena pobeda Crvene zvezde sa 12:10.\nCRVENI UGAO C. ZVEZDA PLAVI UGAO PARTIZAN\n1 VANIĆ DŽENIS 57 BERIŠA VLADIMIR WP 0:3 0 2\n2 JOVANOVIĆ RADOMIR 60 – WO 2 0\nSENIORI / ELITA\n1 PAPIĆ ANES 54 – WO 2 0\n2 STOJANOVIĆ ALEKSANDAR 57 ARSIĆ LAZAR WP 0:3 0 2\n3 JOVANOVIĆ KRISTIJAN 60 IVANOVIĆ MIROSLAV WP 3:0 2 0\n4 JOVANOVIĆ NENAD 64 MITIĆ SAVA WP 3:0 2 0\n5 TOSKIĆ DŽEJLAN 69 ĐORĐEVIĆ VLADIMIR WP 3:0 2 0\n6 POLETAN SANDRO 75 ROGIĆ IGOR WP 3:0 2 0\n7 KAMALJEVIĆ NIKOLA 81 MARKOVIĆ ALEKSA RSC R2 0 2\n8 – 91 SAVIĆ MILOSAV WO 0 2\n9 STANKOVIĆ MILUTIN +91 VELETIĆ MILOŠ WP 1:2 0 2


“Turističko domaćinstvo Jovanović”-čekamo da nastavimo tamo gde smo stali !!! - SELO ONLINE\n“Turističko domaćinstvo Jovanović”-čekamo da nastavimo tamo gde smo stali !!!\nKako pandemija nije uticala pogubno samo na velika preduzeća već i na male privrednike, kako u gradu tako i u selu, pokazala nam je na svom primeru Svetlana Jovanović-Caca, vlasnica Seoskog turističkog domaćinstva “Jovanović” iz Gornje Trnave.\nSvetlana je za “Selo online” izjavila da posle 2019. godine koja je bila uspešna i plodna, niko se nije mogao nadati da njen prelepi etno ambijent u 2020. neće posetiti nijedan gost. Samo te 2019. je imala posetu preko 1000 turista iz Austrije, Bugarske, Slovenije i drugih evropskih zemalja, što je još jedan dokaz o bogatoj ponudi organske hrane i pića kojim domaćinstvo Jovanović može da ugosti kako domaće tako i strane turiste. Caca i njeni specijaliteti su više puta prezentovani u popularnim TV emisijama kao što su “Prelo u mom sokaku”, “Šarenica” i mnoge druge, a što je takodje bitno, bila je pobednik takmičenja serijala “Kuhinja mog kraja” gde je na najlepši način predstavila Gornju Trnavu i Šumadiju.\nNa Sajmu turizma u Beogradu u februaru prosle godine bio je unapred dogovoren turistički angažman za celu 2020.godinu, gde bi seosko turističko domaćinstvo “Jovanović”, počevši od 11.aprila trebalo da primi turiste iz Španije, Rusije, Bugarske kao i ekskurzije beogradskih škola koje bi vredna Caca ugostila sa najlepšim specijalitetima naše Šumadije.\nAli, niko nije očekivao da će svet pogoditi pandemija korona virusa, te su svi aranžmani ugovoreni za 2020. godinu propali, te samo ona i njen suprug Dragan Jovanović znaju kako su uspeli da u 2020. godini plate sve redovne takse i dažbine državi bez ikakvih prihoda.\nZa kraj razgovora za “Selo online” Caca je izjavila da se iskreno nada da će se trenutno stanje brzo promeniti i da će što pre nastaviti tamo gde je stala, da pokazuje domaćim turistima , a i svetu lepote naše Šumadije.


Pariz -- U Južnoj Koreji, Meksiku i Čileu se najviše radi, a u Francuskoj najmanje, pokazala je studija američkog ekonomskog sajta Biznis insajder.\nFrancuzi na toj listi najmanje rade među ljudima u razvijenim zemljama, ispred Nemačke, Luksemburga i Belgije.\nU listu "Dejli best" kritikuje se francusko školstvo, koje stvara generacije birokrata nesposobnih da promene ustaljeni način gledanja na svet.\nFrancuska, prema pisanju ovog lista, ima resurse i znatni potencijal, ali ona je nesposobna da im da pravu vrednost i da ih istakne.\nU samoj Francuskoj je istovremeno otvoreno pitanje zakona koji zabranjuju rad prodavnica nedeljom, čime je oživljena debata o zaštiti na radu iz perioda industrijske revolucije, koju su pozdravljali sindikati, a potrošači često kritikovali.\nFrancuski premijer Žan-Mark Ero je o tom pitanju razgovarao s ministrima iz svog kabineta, pošto je sud naložio da dva lanca za prodaju tehničke opreme zatvore 14 svojih prodavnica nedeljom, a njihovi zaposleni su izašli na ulice u znak protesta.\n"Vlada primećuje da je nedeljni odmor suštinski princip u domenu zaštite radnika i socijalne kohezije, dok istovremeno priznaje da je rad nedeljom realnost", saopšteno je iz Eroovog kabineta.\nFrancuski zakon je 1906. uspostavio nedelju kao obavezni slobodan dan, kako bi osigurao odmor i kvalitetan život za zaposlene, mada su izuzetak predstavljale neke radnje, poput onih u turističkim oblastima.


Daniel Frid: Jednostrano priznanje Kosova najgore od svih rešenja\nPomoćnik američkog državnog sekretara Daniel Frid potvrdio je da je pozicija Bušove administracije da Kosovo mora da dobije nezavisnost. Frid je dodao da je nezavisno Kosovo u najboljem interesu Srbije. On je rekao novinarima u Stejt departmentu da bi jednostrano priznanje nezavisnosti Kosova bilo najgore od svih rešenja, ali da bi odlaganje konačne odluke moglo da dovede do nestabilnosti. Američki zvaničnik je pozvao lidere u Beogradu da prihvate činjenicu da je pokojni predsednik Srbije Slobodan Milošević izgubio Kosovo kada je ušao u sukob sa NATO-m i počinio zločine nad stanovništvom Kosova. Komentarišući nedavne primedbe premijera Srbije Vojislava Koštunice, povodom izjava predsednika Buša o Kosovu, Daniel Frid je rekao da one neće izmeniti američku politiku dobre volje prema Srbiji.\nZoran Lončar: U Savetu bezbednosti nikada neće proći nezavisno Kosovo\nDeo zvaničnika iz vladajuće koalicije smatra da Savet bezbednosti neće doneti odluku o nezavisnosti Kosova, ali ističe da se Srbija priprema za scenario po kome će pojedine države priznati tu nezavisnost.\nMinistar prosvete Zoran Lončar izjavio je da u tom telu nikada neće proći nezavisno Kosovo i da će američka vlada morati da se navikne na nezaobilaznu činjenicu da je Savet bezbednosti UN nadležan za rešavanje pitanja uređenja Kosova. Bilo bi važno da američka administracijasugeriše Albancima da je nemoguće da na teritoriji Srbije prave novu državu, rekao je Lončar i dodao da je maksimalna autonomija maksimum koji albanska nacionalna manjina može da dobije na Kosovu.\nA državni sekretar u Ministarstvu za Kosovo Dušan Proroković izjavio je da će Srbija na moguće jednostrano priznavanje nezavisnosti Kosova reagovati pozivajući se na Ustav i međunarodno pravo. Srbija nikome ne preti nasiljem, a ako dođe do jednostranog priznavanja nezavisnosti Kosova naši odnosi sa zemljama koje to učine ne mogu ostati. Jedini izlaz iz ovakve situacije su novi srpsko-albanski pregovori koje ne treba oročavati i koji se moraju odnositi na suštinske stvari, rekao je Proroković i naglasio da će Rezolucija 1244 važiti još dugo vremena.


Zatvoreni svi prodajni objekti na severu Kosova\nRadnici Pošte nastavljaju štrajk up...\nFajon i Bilčik: Vlast u Srbiji nije...\nBeogradski glas (Beta, N1) – Svi prodajni objekati u četiri opštine na severu Kosova od jutros su zatvoreni, a razlog su takse od 100 odsto koje je Priština uvela pre više od sedam meseci na svu robu iz Srbije i Bosne i Hercegovine.\n„Zajednički stav privrednika sa severa Kosova je da se sve prodavnice zatvore u znak solidarnosti sa kolegama koji građane snabdevaju prehrambenim namirnicima i koji su najteže pogođeni nametima iz Prištine. Takse na srpsku robu onemogućavaju normalno funkcionisanje naših poslova i zato zahtevamo da se one što pre ukinu“, rekao je novinarima predsednik Udruženja privrednika sa severa Kosova Radoš Petrović.\nU gradu nema uobičajenih jutarnjih gužvi, učenici su na raspustu, studenti su otišli kućama, vreme je godišnjih odmora pa se na ulicama mogu videti samo oni koji idu na posao u bolnicu, banke i druge ustanove.\nOznakeKosovo Kosovo i Metohija Naslovna-centar Naslovna-traka takse na srpsku robu\nZašto Vučić ne pozove svog velikog prijatelja Orbana: Mađari maltretiraju srpske kamiondžije – kolona duga 15 kilometara, čeka se dva dana\nPodignute optužnice za ubistvo Olivera Ivanovića protiv šestoro osumnjičenih\nProdavnice na severu Kosova i dalje zatvorene, ne voze taksisti, pumpe ne rade\nTužilaštvo bez reakcije o incidentu zbog kojeg su učenicima đačke knjižice podeljene na pijaci


DOBRA DELA u udaljenim selima - juGmedia\nDOBRA DELA u udaljenim selima\nZavaljujući projektu „Dobra dela za udaljena sela“, stariji stanovnici opštine Bela Palanka su dve godine imali potpunu negu jer su ih svakoga dana obilazile gerentodomaćice, završavajući neophodan posao u kući i doneseći im lekove, ali im pravili i društvo jer je reč o usamljenim članovima čiji su mlađi potomci otišli za boljim životim.\nOvaj projekat realizovan je kroz Program „Podrška Evropske unije inkluzivnom društvu’“, a koji sprovodi Delegacija Evropske unije u saradnji sa Ministarstvom za rad, zapošljavanje i socijalnu politiku, pa je povodom njegovog završetka opština Bela Palanka organizovala završnu konferenciju na kojoj su prezentovani rezultati projekta.\nProjekat je trajao dve godine od decembra 2015. do decembra ove godine. Evropska unija donirala je opštini grant u visini od preko 162 hiljade evra za podršku merama u oblasti socijalne inkluzije i za razvoj kvaliteta socijalne usluge Pomoć u kući za stara lica, ugrožene grupe u teškom položaju, uključujući i Rome.\n„Uveren sam da smo učinili pravu stvar realizacijom ovog projekta zahvaljujući kome smo uspeli da pomognemo velikom broju staračkih domaćinstava na teritoriji opštine Bela Palanka. Angažovano je 8 gerontodomaćica koje su obilazile svakodnevno 32 korisnika u selima naše opštine. Želeo bih da se zahvalim Evropskoj uniji koja je prepoznala značaj projekta za Belu Palanku,svima koji su radili na njegovoj realizaciji a naročito gerontodomaćicama koje su pomogle onima kojima je pomoć bila najpotrebnija što je i bio cilj projekta“, istakao je na završnoj konferenciji, predsednik opštine Goran Miljković.\nPartner na projektu bio je Centar za socijalni rad „Branko Milovanović Ciga“, u Beloj Palanci.\nU okviru projekta sprovedena je detaljna analiza potreba starih osoba, izabrani su korisnici i izrađeni su planovi podrške za korisnike a 18 osoba je prošlo obuku za pružanje usluge pomoć u kući.\nTokom konferencije medijima su se obratili i stariji sugrađani, odnosno korisnici projekta, koji su istakli značaj pomoći gerontodomaćica koje ih obilaze u njihovim domovima.\nUsluga socijalne zaštite Pomoć u kući je jedna od najznačajnijih usluga koja se pruža na teritoriji opštine, postoji već 10 godina i danas broji oko 250 korisnika sa kojima rade 35 gerontodomaćica.\nNa završnoj konferenciji Ivana Stanković, većnik za socijalnu zaštitu je istakla da je lokalna samouprava shvatajući značaj dnevnih usluga u sistemu socijalne zaštite pokrenula izradu Strategije razvoja socijalne zaštite koja predstavlja osnovu za unapređenje i bolje planiranje socijalne politike na teritoriji opštine. Osnovni cilj strateškog dokumenta je unapređenje postojećih i uvođenje novih usluga socijalne zaštite.\nNiš dogodine izdvaja za medije 60 miliona dinara?\nMladi sportisti postali počasni članovi biblioteke\nLESKOVAC – Povodom Nacionalnog dana knjige u leskovačkoj Narodnoj biblioteci “Radoje Domanović” učenicima i mladim sportistima dodeljeno je…\nKuršumlijski Romi protestovali zbog isključenja struje\nKURŠUMLIJA - Nekoliko desetina stanovnika romskog naselja u Kuršumliji protestovalo je danas ispred sedišta lokalne samouprave zato što im je ovdašnja…\nNova radna mesta za Nišlije!\nNIŠ – Niš – Postojeći pogon kineske fabrike "Džonson elektrik" u Nišu proširen je još jednim pogonom otprilike iste veličine. (više…)


Ekipa Inđije u okviru 23.kola Linglong Tire Super lige Srbije na svom stadionu dočekuje goste iz Beograda, ekipu Crvene zvezde.\nDomaćini posle jedne decenije dočekuju crveno-bele, pa veći motiv igračima Inđije i nije potreban. Šef stručnog štaba zeleno-belih Aleksandar Janjić ističe da njegovi igrači treba da uživaju u istinskom prazniku fudbala, kao i da ne pobeđuje uvak favorit:\n’’Odigrali smo utakmicu pre dva dana i izgubili smo je. Nismo očekivali da ćemo odigrati slabo, kao što smo je odigrali. To je ono što nas zabrinjava pred nastavak prvenstva. Rezultat, kao rezultat, uvek može da bude ovakav ili onakav. Može da se izgubi ili pobedi, ali nekako je pristup igri bio veoma bitan i to se mora promeniti u svim narednim utakmicama. Ono što moramo da uradimo, malo dublju analizu, sada ćemo uraditi sa igračima. Onda ćemo tu utakmicu da ostavimo iza nas i da se okrenemo narednom protivniku, a to je aktuelni šampion, učesnik prošlogodišnje Lige šampiona. U svakom slučaju čeka nas jedan praznik fudbala u Inđiji, jer je zadnji put Zvezda dolazila na zvaničnu utakmicu pre deset godina. Isto što sam rekao igračima i pred Partizan, to tako treba da shvate, da je to praznik fudbala. Trebali bi da uživaju u ovoj utakmici, u svakom momentu. Siguran sam da će tribine biti pune, treba da damo sve od sebe, da damo možda u ovom trenutku i malo više. Pretpostavljam da su igrači motivisani za tako nešto, pa ćemo videti kakav će biti krajnji rezultat. Fudbal je takva igra da ne pobeđuju uvek favoriti. Zvezda jeste veliki favorit, tu nema šta de sa polemiše. Imaju dobru formu, promenili su neke stvari u igri. Očekujem jednu pre svega zanimljivu partiju i očekujem da se mi, kroz ovu i narednu utakmicu, pripremamo za ono što nas očekuje u nastavku prvenstva.’’


Potpis o srpskom jedinstvu još se nije ni osušio, a Dodik već potvrdio dolazak u Sarajevo – Ljepota Islama\nNi 24 sata nije prošlo od zajedničke izjave, koju su dogovorili lideri političkih stranaka u Republici Srpskoj, a Milorad Dodik već potvrdio dolazak u Sarajevo na sastanak sa novim visokim predstavnikom u BiH Krisitjanom Šmitom, koga Republika Srpska smatra nelegalnim.\nKako otkriva portal Istraga. ba, član Predsjedništva BiH Milorad Dodik potvrdio je u utorak da će doći u Sarajevo na sastanak sa novim visokim predstavnikom Kristijanom Šmitom.\nSastanak bi trebao biti u utorak, 3. avgusta, u 11 sati u zgradi Predsjedništva BiH.\nPodsjetimo da su lideri stranaka iz Republike Srpske postigli juče dogovor da, zbog Inckove odluke o nametanju odredbi Krivičnog zakona o kažnjavanju negiranja genocida u Srebrenici i veličanja ratnih zločinaca, neće učestvovati u radu i odlučivanju u zajedničkim institucijama na nivou BiH, uključujući i Predsjedništvo BiH.\nI ovog puta isti scenarij na sceni – staro ime, a nova prevara!


Sprint od 80 metara VS katastrofalna odbrana Fulama, Vilok uspeo ono što je Širer uradio 1996. godine (VIDEO) – Navijaci Srbija\nHrvatska: Rijeka juri Goricu za „kotu 3“\nNuno Espirito Santo: Najviše sam naučio od Murinja (VIDEO)\nHome > Fudbal > Sprint od 80 metara VS katastrofalna odbrana Fulama, Vilok uspeo ono što je Širer uradio 1996. godine (VIDEO)\nNjukasl je ove sezone fantastično razigrao Džoa Viloka Arsenalu, pa ga Tobdžije čekaju širom raširenih ruku i vide u važnoj ulozi naredne sezone. Mladi vezista, koji je do 4. aprila postigao samo jedan gol u ovoj sezoni, zaključno sa poslednjim kolom vezao je sedam uzastopnih golova u Premijer ligi i tako izjednačio učinak legendarnog Alana Širera iz 1996. godine.\nVilok je danas protiv Fulama potvrdio izuzetnu formu, sam je vukao kontru dobrih 80 metara, iskoristio sve pukotine u linijama ekipe sa Krejven Kotidža, a na kraju i kaznio katastrofalnu reakciju poslednje linije tima, odnosno sudar dvojice domaćih defanzivaca i poslao loptu u mrežu nemoćnog Mareka Rodaka.\nSupertalentovani vezista je napravio sjajan potez prošle zime, kada je otišao na pozajmicu na Sent Džejms Park, gde je dobio važnu ulogu i iskoristo je na fantastičan način. Prava eksplozija u njegovoj formi krenula je početkom aprila, kada je redom postizao golove protiv Totenhema, Vest Hema, Liverpula, Lestera, Mančester Sitija, Čelsija, Šefilda i na kraju Fulama.\nTagged Džo Vilok\nRestoran u Atlanti nije želeo da ugosti Dominika Viliknsa, nekadašnja NBA zvezda optužuje za rasizam\nIzaći će najjači sastav protiv Radnika\nRonaldo na vezi s Junajtedom, problem 31.000.000 na ime plate


Vlada i dalje traži rešenje za turističke aranžmane - News - Turistički svet\nVlada i dalje traži rešenje za turističke aranžmane\nDržava Srbija traži model za nerelizovane turističke aranžmane, koji će biti prihvatljiv i za agencije i za putnike koji su uplatili aranžmane, ali zbog pandemije korona virusom ne mogu da ih realizuju, rekao je za Politiku Rasim Ljajić, ministar trgovine, turizma i telekomunikacija.\nKako kaže, ministarstvo razgovara sa Nacionalnom asocijacijom turističkih agencija (Yuta) i velikim agencijama kako bi zaštitili i prava putnika i agencije od bankrota kao i 7.000 njihovih zaposlenih čija radna mesta mogu biti ugrožena.\nMinistar je rekao da ima u vidu modele drugih zemalja, ali da je cilj Srbije da ne menja postojeće propise.\n- Agencije predlažu izdavanje vrednosnih vaučera koje bi putnici mogli da iskoriste u narednom periodu, ali moramo da proverimo da li takvo rešenje ide u korist građana. Očkujem da ćemo uskoro imati okvir za prevazilaženje ovog problema - kazao je Ljajić.\nU tekstu se navodi da u Srbiji još nema otkazivanja letnjih aranžmana, jer se mnogi nadaju da će se situacija sa zarazom i granicama normalizovati u drugoj polovini godine.


2018 – Page 41 – Sportski savez Beograda\nPočetna2018 (Page 41)\nVESLANJE Lepe vesti za srpsko veslanje stižu iz Glazgova u kojem se u nedelju završava Evropsko prvenstvo za seniore. U toku pretpolsednjeg dana šampionata održana je Generalna skupština evropskih veslačkih saveza na kojoj je genrelani sekretar Veslačkog saveza Srbije, Nebojša Jevremović, reizabran za bord ove sportske\nVESLANJE Miloš Vasić i Nenad Beđik ostali su prvi ispod crte za postolje na šampionatu Starog kontinenta za seniore u Glazgovu. Naš dvojac je u finalu sa rezultatom 6:30.74 zauzeo četvrto mesto i za nešto više od jedne sekunde ostao bez novog evropskog odličja, budući da\nBADMINTON Osmo izdaje Girls Project – Serbia 2018 biće održano u Hali “Jezero” u Kragujevcu od 5. do 10. avgusta 2018, a okupiće preko 25 najtalentovanijih igračica i trenere iz Danske, Austrije, Mađarske, Rumunije, Slovačke, Bugarske i naravno Srbije. Na ovogodišnjem Međunarodnom kampu za devojčice uzrasta\nVESLANJE I na šestom uzastopnom takmičenju na najvećoj svetskoj sceni Miloš Vasić i Nenad Beđik će se boriti za odličja. Srpski dvojac se u petak, 3. avgusta 2018, plasirao u finale Evropskog prvenstva za seniore u Glazgovu koje je na programu u subotu od 12,30 č.\nVESLANJE Miloš Vasić i Nenad Beđik plasirali su se u polufinale Evropskog prvenstva za seniore koje je u četvrtak, 2. avgusta 2018, počelo u Glazgovu. Naš dvojac je za proboj među 12 najboljih čamaca morao prvog dana šampionata da izvesla dve trke. U prvoj grupi repesaža\nVAZDUHOPLOVSTVO FAI Evropsko prvensto u paraglajdingu u disciplini prelet je završeno 28. jula, nakon 10 takmičarskih dana, uspešnih osam zadataka i preko 600 kilometara takmičarskog letenja. Pobednik je reprezentacija Španije, ispred drugoplasirane Italije i trećeplasirane Francuske. Pojedinačno je prvak Evrope postao Teo Varden iz Velike Britanije,


Izvor: B92, 04.Mar.2021, 16:15\nPrema poslednjim informacijama, u Srbiji je potvrđeno 3.866 novozaraženih, a preminulo je 17 osoba.\nUkupno je u našoj zemlji testirano 3.002.480 građana, od toga 15.769 osoba u poslednja 24 sata, navedeno je na sajtu Covid19.rs.\nU Srbiji je na bolničkom lečenju sada 4.109 osoba, a na respiratorima se nalaze 173 pacijenta.\nOd početka epidemije ukupno je preminulo 4.508 osoba, dok je ukupan broj zaraženih 474.807 osoba.\nDirektor SZO u Srbiji >> Pročitaj celu vest na sajtu B92 << izjavio da je epidemiološka situacija u Srbiji pogoršana zbog nesprovođenja epidemioloških mera i prisustva novih sojeva virusa u zemlji.\nPoslednjim presekom stanja u Srbiji registovan je 4.491 slučaj zaraze, a Ivanuša je ocenio da taj broj može da brzo da poraste na 8.000 i da ugrozi zdravstveni sistem. Naveo je da je teško izračunati koliki procenat građana treba da bude vakcinisan da bi se ostvario kolektivni imunitet i istakao da je prerano govoriti o tome.\nB92: Oglasio se direktor SZO za Srbiju


Erdogan je ovo NARIJEDIO Džaferoviću i Komšiću, DODIK JE ČUO – CIK Media\nErdogan je ovo NARIJEDIO Džaferoviću i Komšiću, DODIK JE ČUO\nNa sastanku iza zatvorenih vrata turski predsjednik tražio da ANP ne bude preduslov za formiranje Vijeća ministara BiH. Komšić i Džaferović odbili Erdoganov prijedlog. Turski predsjednik nakon sastanka rekao da je formiranje Vijeća ministara “neophodno”. Turska i Rusija približile stavove\nTokom susreta u Beogradu: Erdogan tražio da Komšić i Džaferović popuste Dodiku\nTurski predsjednik Redžep Tajip Erdogan tražio je od Željka Komšića i Šefika Džaferovića da popuste svom kolegi iz Predsjedništva BiH Miloradu Dodiku, te da pristanu na formiranje Vijeća ministara BiH bez prethodnog rješavanja pitanja ANP-a.\nPrema informacijama Žurnala, Erdogan je to tražio na beogradskom sastanku iza zatvorenih vrata kojem su, osim njega, prisustvovali članova Predsjedništva BiH i srbijanski predsjednik Aleksandar Vučić.\n“Komšić i Džaferović su odbili taj Erdoganov prijedog, a Vučić se obavezao da će dodatno razgovarati sa Dodikom o formiranju Vijeća ministara BiH”, kazao je izvor Žurnala.\nNakon ovog sastanka, Erdogan je na konferenciji za medije u Beogradu rekao da je “neophodno da se što prije riješi pitanje formiranja vlasti u BiH”. Upravo na hitnom formiranju Vijeća ministara insistira srpski član Predsjedništva BiH i lieder SNSD-a Milorad Dodik koji, pritome, odbija da bh. vlasti u središte NATO-a pošalju Godišnji nacionalni program poznatiji kao ANP, čime bi BiH napravila dodatni korak na putu prema članstvu u NATO-u.\nIstovremeno, predsjedavajući Predsjedništva BiH Željko Komšić i bošnjački član Predsjedništva BiH Šefik Džaferović insistiraju na provođenju Zakona o odbrani BiH koji propisuje saradnju sa NATO-om, te slanjem ANP-a uslovljavaju formiranje novog saziva Vijeća ministara BiH. U priču su se uključli i pojedini visoki zvaničnici Evropske unije, poput Johanessa Hahna koji je pokušao izaći u susret Miloradu Dodiku, predlažući da se pitanje ANP-a naknadno rješava. Dodik je prošle sedmice dobio poruku i od ruskog ministra vanjskih poslova Sergeja Lavrova.\n“SAD i neke vodeće zapadnoevropske države zahtijevaju da bošnjačke i pojedine hrvatske političke parije koje su pod njihovim uticajem zauzmu kurs ka stvaranju unitarne države u BiH. Cilj je jednostavan – uvesti BiH u NATO”, kazao je Lavrov.\nPrije deset dana i ruski ambasador u BiH Petar Ivancov u izjavi sličnoj onoj Erdoganovoj kazao je da je “neophodno što prije formirati Vijeće ministara BiH”. Posljednjih godina na međunarodnoj političkoj sceni došlo je do približavanja stavova Ruske Federacije i Republike Turske, a ruski predsjednik Vladimir Putin nekoliko se puta sastajao sa ruskim predsjednikom Erdoganom. Posljednji takav sastanak održan je krajem avgusta ove godine.\nPrema informacija Žurnala, turske diplomate su početkom prošle godine bile protiv odluke NATO-a da se prema BiH aktivira MAP, odnosno Aktivacioni plan za članstvo u NATO-u. Da je Turska po tom pitanju bila neodlučna dokazuje i prošlogodišnja izjava tadašnjeg turkog premijera Benali Yildrima.\n“Naši odnosi s Rusijom također mogu povećati uzajamnu saradnju s ovom regijom. I sa SAD-om i sa Rusijom želimo imati dobre odnose. Usvajanje MAP-a moglo bi izazvati određene nestabilnosti u BiH, jer srpska strana želi da se to desi”, kazao je Yildrim.\nNakon nedavne posjete BiH turski predsjednik Erdogan se sastao sa članovima Predsjedništva BiH, a Milorad Dodik je nakon tog sastanka kazao da je “Erdogan veliki predsjednik velike zemlje”. Ove sedmice, neposredno pred trilateralni susret u Beogradu, Dodik je u intervju za FTV kazao da turski državljani koji se nalaze u BiH, a koje turske vlasti dovode u vezu sa FETO pokretom trebaju biti izručeni toj zemlji. Lider SDA Bakir Izetbegović je prije beogradskog susreta izjavio da “Erdogan i Vučić mogu relaksirati atmosferu”, te izrazio nadu da bi uskoro moglo doći do formiranja vlasti u BiH.


Učesnici međustranačkog dijaloga i dalje ne znaju kada će dokument biti potpisan – Vesti iz srbije i sveta\nHome > Vesti > Učesnici međustranačkog dijaloga i dalje ne znaju kada će dokument biti potpisan\nby admin - Oktober 28, 2021 018\n“Suština razgovora kada je reč o izbornim uslovima i cilj koji se želi postići je da dođete do kompromisa poštujući različitosti, Ustav i zakone. Srbije je demokratska i slobodna država, i mi smo kao SPS više puta rekli i da izražavamo spremnost da razgovaramo o izbornim uslovima”, saopštio je Milićević.\nOn je dodao da je veoma važno što je prihvaćena inicijativa predsednika Narodne skupštine Republike Srbije u dogovoru sa predsednikom države da se razgovori vode na oba koloseka.\n“Imate političke stranke koje su želele da razgovaraju sa evropskim parlamentarcima i one koje to nisu želele. Što se tiče prvog dela međustranačkog dijaloga on je završen i dokument je tu, on je finaliziran i tu nema promene. Što se tiče drugog dela važno je napomenuti da se razgovori vode u jednom demokratskom duhu, da postoji jedan prag političke tolerancije i korektnosti, i veoma je važno da je u periodu iza nas pokazan visok stepen političke odgovornosti kada je reč o nacionalnim i državnim interesima”, saopštio je Milićević.\nNa pitanje zašto Srpska radikalna stranka nije stavila potpis na taj dokument Aleksandar Šešelj iz SRS-a izjavio je da pre svega treba da se održi još jedan sastanak.\n“Cela ta tema dijaloga međustranačkih pregovora i slično je dobila toliku famu u Srbiji, po mom mišljenju potpuno nezasluženo. Mi smo godinu dana pre ovoga pričali o tom dijalogu kao da je to nekakvo svetsko čudo i kao da je to neka radikalna promena u temelju našeg političkog sistema”, saopštio je Šešelj.\nOn je istakao da je dijalog između političkih stranaka stvar političke svakodnevnice, kao i da je sporazum koji se usaglašava u ovom dijalogu koji je vođen u Narodnoj skupštini po stavu SRS ponižavajuć i velika sramota za državu Srbiju što su pregovori organizovani sa stranim posredništvom i dodao da se tu obrukala i vlast i opozicija.\n“Naš glavni problem je što u izbornim kampanjama i pre izborne kampanje dolazi do zloupotrebe vlasti u političko partijske svrhe. A to se dešava kada se vrši organizovan pritisak na birače od strane vladajućih stranaka. Mi ćemo prihvatiti veliki deo izmena u dokumentu, ali to je zanemarivo pitanje u odnosu na pitanje izbornih uslova u Srbiji”, kazao je Šešelj.\nNa pitanje od čega zavisi da li će Srpski pokret Dveri potpisati dokument Ivana Stojanović izjavila je da su Dveri jedina opoziciona stranka koja je učestvovala na oba koloseka, na koloseku sa evroparlamentarcima i sa predstavnicima vlasti, kao i da su dali sve od sebe.\n“Postignuta su značajna poboljšanja koja će koristiti celoj opoziciji i mi se time ponosimo, ako dođe do potpisivanja. Mi imamo dva ključna pitanja na koja čekamo odgovor – to je plan programa sedam velikih medija koji su bili na pregovorima i konkretan odgovor na to da ovo radno telo koje je radilo na ovom sporazumu postane kontrolno telo”, saopštila je Stojanović.\nDamir Zobenica iz Srpske napredne stranke izjavio je da se slaže sa Aleksandrom Šešeljem jer se ništa revolucionarno se ne dešava.\n“Po informacijama koje ja imam od moje stranke samo još dve stranke imaju zadršku na konačan tekst sporazuma. Izbori su 3. aprila, rokovi ističu, mislim da svim strankama odgovara da se što pre zaključi taj sporazum i da se krene na početak kampanje. Ostaje da se vidi samo još ko će učestvovati na izborima”, saopštio je Zobenica.\nOn je dodao da SNS smatra da u Srbiji postoje izborni uslovi koji omogućavaju narodu Srbije da na demokratski način izabere svoju vlast.\n“Ne bojimo se dijaloga ni sa kim. Evropski parlament šalje predstavnike koji su ekstremno antisrpski orijentisani. Pričaćemo sa njima i sa svim opozicionim strankama, nećemo pokazivati nikakvu nadmenost što pričamo sa predstavnicima stranaka koji nemaju apsolutno nikakvu podršku. Izborni zakon je jednak godinama. Sve zakonitosti naših kampanja stranačkog organizovanja koji se reflektuje na rezultate, tj. na birače su potpuno isti godinama u Srbiji i ništa novo nismo izmislili”, kazao je Zobenica.\nCelu emisiju “Signali” možete pogledati ovde.\n“SRBIJA JE UZ VAS” Predsednik Vučić uputio saučešće predsedniku i premijeru Makedonije\nViše autobusa prema Gradskom groblju u Novom Sadu\nFudbaleri Partizana prethodni put u Evropi uspeli da prezime u sezoni 2017/2018.


Vesti - Otvoren drugi rekonstruisani teren u okviru projekta "Igra počinje. Teren je tvoj!"\nOtvoren drugi rekonstruisani teren u okviru projekta "Igra počinje. Teren je tvoj!"\nBeograd, 24. oktobar 2011.– Tokom juna meseca ove godine KBC Banka i Fondacija Ana i Vlade Divac pokrenuli su projekat Igra počinje. Teren je tvoj!, Svesni činjenice da su sportsko-rekreativne aktivnosti jedan od bitnih faktora u pravilnom razvoju dece i omladine, u toku je rekonstrukcija više zapuštenih i dotrajalih sportskih terena na teritoriji grada Beograda. Pored sprovođenja infrastrukturnih radova, postavljane su i nove sportske sprave.\nKonkurs za prijave objavljen je 13. juna 2011. godine i u periodu od dve nedelje, koliko je konkurs trajao, stigle su brojne prijave. Posebno formirana Komisija je na osnovu stepena oštećenja igrališta, pisma o namerama, pisama preporuke, osvojenih nagrada i priznanja i društveno korisnih aktivnosti, odabrala 4 terena.\nDrugi po redu rekonstruisani teren je košarkaški teren ispred Rudo zgrada čije se svečano otvaranje odigralo 24. oktobra 2011. godine u 11.00h. Prisutnim građanima i deci opštine Zvezdara obratili su se Milan Popović, predsednik Opštine Zvezdara; Snežana i Vlade Divac, ispred Fondacije Ana i Vlade Divac i Maja Vezmar Ristić, direktorka Direkcije za poslove sa stanovništvom u KBC Banci.\n„KBC Banka, kao društveno-odgovorna kompanija, zajedno sa Fondacijom Ana i Vlade Divac, spremna je da finansijski podržava projekte kojima se razvija društvena zajednica u okviru koje Banka posluje i da na ovaj način doprinosi lepšoj i svetlijoj budućnosti naših najmlađih sugrađana. Ovaj košarkaški teren je drugi u nizu rekonstruisanih terena u okviru projekta Igra počinje. Teren je tvoj! Nadamo se da će mnogi mladi ali i stariji sugrađani prepoznati ovaj teren kao mesto za rekreaciju, zabavu i druženje i da će ga čuvati da im duže traje.“ istakla je Maja Vezmar Ristić.\n“Naša je odgovornost da na svaki način omogućimo najmlađima članovima našeg društva da razvijaju zdrave sportske navike, kako bi razvijali kako svoje telo tako i duh. Ako oni, pri tom, imaju priliku da se druže i zabave, ali i uče o timskom i takmičarskom duhu, onda je to zaista pun pogodak. Jedna od osnovnih misija našeg Fonda jeste podrška mladima, posebno putem sportskih aktivnosti, te nam je uvek čast možemo da se odazovemo ovakvim inicijativama. Srećni smo što svi zajedno započinjemo još jednu dobru igru!” Izjavili su Vlade i Snežana Divac.\nNa terenu su prvi zaigrali učenici osnovne škole “Ćirilo i Metodije” sa Zvezdare. Posle odigrane utakmice učenici obe škole na poklon su dobili lopte za košarku sa potpisom Vlada Divca.\nDa podsetimo, prvi rekonstruisani teren je košarkaški teren u Rakovici Ulica Luke Vojvodića 65-85 čije je svečano otvaranje upriličeno 10. oktobra 2011. godine.


Na iznenađenje mnogih Beograđana, pop mega zvezda stigla je nenajavljeno u pauzi svetske turneje ‘’Sex and love’’ u Sky Music Centru, kako bi odradio tonsku probu i proverio tehničke uslove koje ga očekuju 10. maja u Areni.\nUz svoje obezbeđenje, pravo sa beogradskog aerodroma ''Nikola Tesla'', Enrike je prvo posetio prostorije Skaj mjuzika, a onda se uputio ka Šimanovcima u televizijski studio gde je bio gost.\nKako je Enrike Iglesias otpevao ‘’Bailando’’ uz koreografiju koju će publika videti na beogradskom koncertu i koliko je vešt za klavirom marke Korg Kronos dok izvodi numeru ‘’Hero’’, pogledajte na snimku:\nIako se na snimku zapravo vidi srpski Enrike Iglesijas - taletovani Dušan Šarenac učesnik ‘’X faktora’’, on kaže da s nestrpljenjem isčekuje koncert španskog pevača, koji mu je inače muzički uzor od malena.\nOno što je sigurno je da će 10. maja atmosferu do usijanja dovesti popularni hitovi Not in love, Tonight, Do you know, Turn the night up, I like it,Bailamos, Ring my bells, Hero, Bailando i da Beograd čeka pravi muzičko-scenski spektakl.\nUlaznice su u prodaji po regularnim cenovnim kategorijama: 2990 din za parter, za sedenje od: 3690, 3900, 4590, 4990 i za fan pit 5990 dinara. Ulaznice mogu da se nabave na svim prodajnim mestima CS Eventima kao i na blagajnama: Kombank Arene, Bilet centra Beograda, Doma omladine, “Ušće” Šoping centra i preko sajtova:


Opština Apatin prodaje stara službena vozila\nOpština Apatin je objavila oglas za prodaju 7 automobila u vlasništvu lokalne samouprave. Radi se o tri putnička automobila visoke klase ali i nekoliko Zastavinih modela Yugo i Skala.\nNajstariji automobil je „Yugo Koral“ iz 1994. godine, najmanju početnu cenu ima isti model iz 96 i to 22.312,90 dinara. Najskuplji je „Audi Allroad“ iz 2005. godine koji se prodaje po početnoj ceni od 499.820,70 dinara.\nNa spisku se nalazi i ekskluzivni Mercedes Benc S-320L iz 1996 godine, službeno vozilo predsednika opštine, poznatiji i kao “Slon”. Ovakvih modela u Srbiji ali i u regionu ima samo nekoliko.\nUslov za nadmetanje je uplata depozita u iznosu od 10 odsto početne vrednosti svakog vozila, i on će kupcima biti uračunat u cenu, dok će ostalima biti vraćen. U oglasu je naglašeno da se vozila prodaju po principu „viđeno-kupljeno“ i da neće primati naknadne reklamacije.\nJavno nadmetanje za kupovinu automobila održaće se u utorak, 20. marta 2018. godine sa početkom u 12 sati u zgradi Skupštine opštine Apatin , u ulici Srpskih Vladara br 29 u Apatinu. Svi zainteresovani vozila mogu da pogledaju u dvorištu opštinske uprave svakog radnog dana od 8-14 sati.\nZa detaljnije informacije oglasa posetite sledeći LINK.\nTagovi: Opština Apatin prodaja 7 automobila u vlasništvu lokalne samouprave\nApel JKP-a Komunalac iz Kule: Ne bacajte žar u kontejnere!\nU toku noći između srede i četvrtka u užem centru grada je zapaljeno 5 kontejnera. Uzrok paljenja je...\nRuskom, Radnik i Vodovod intenzivno rade na uređenju Ruskog Krstura, Sivca i Crvenke\nRadnici JКP "Vodovod"-a odradili su orezivanje granja pored školske kotlovnice. Radnici Javnog komunalnog preduzeća "Ruskom", pored redovnih aktivnosti uređenja...\nNova led osvetljenja u Ruskom Krsturu\nRadnici JKP-a ,,Ruskom'' postavili su novo led osvetljenje na objekat svog preduzeća, kao i na objekat ambulante u Ruskom Кrsturu. Pored...\nZelenilo nastavlja sa novogodišnjim ukrašavanjem grada\nU okviru novodišnjeg ukrašavanja grada, radnici „Zelenila“ danas prepodne, postavili su jelku na Trgu Svetog trojstva. Uvežbana ekipa „Zelenila“...\nNovi tobogan na dečijem igralištu u Sivcu (FOTO)\nNa inicijativu građana Sivca, ponovo je postavljen tobogan na igralištu u Balkanskoj ulici. Radnici JКP "Radnik"-a su montirali...\nNove aktivnosti Komunalca i Ruskoma\nU Кruščiću su radnici Javnog komunalnog preduzeća "Ruskom" nastavili sa postavljanjem novogodišnje rasvete. Radnici JKP-a ,,Komunalac'' završili su radove...


Zvezda napravila veliki korak ka odbrani šampionske titule! – Borba\nBranilac titule je do pobjede stigao u poslednjih 20 minuta golovima Bena i Kataija sa bijele tačke.\nPrvo je Mohamed El Fardu Ben prevario čvrst bedem odbrane “brđana” i matirao sjajnog golmana Đorđa Petrovića, da bi uspeo da iznudi penal baš u duelu sa njim i omogući Kataiju da reši dileme.\nZvezda se dugo mučila da probije odbranu gostiju sa Banovog brda i na kraju je uspela to da uradi u samom finišu kada je Nemanja Milunović “bunario”, a Ben u svom stilu osetio prostor i pronašao “rupu” za dugo čekano vođstvo.\nBio je to njegov ukupno 60. pogodak u dresu Zvezde, ali se pobrinuo i da ne bude zebnje u poslednjim minutima tako što je omogućio Kataiju da pogodi iz penala.\nVelike zasluge za trijumf Zvezde ima i Milan Borjan.\nOn je fantastičnom odbranom pet minuta pre drugog gola spasao Zvezdu.\nStefan Kovač je ostao usamljen na pet metara od gola Zvezde, tukao školski glavom od zemlju, ali je kapiten crveno-belih paradom skinuo zicer.\nTalentovani fudbaler uhvatio se za glavu, verovatno shvatajući da Čukarički neće imati bolju priliku od te – i nije je imao osim nekoliko opasnih kontri.\nZvezda se propisno ispromašivala sve do vođstva kada Petrovića nisu mogli da savladaju Ivanić, Nikolić, pa i Ben..\nI kada se ušlo u neizvesnu završnicu “javio” se napadač sa Komora da donese 13. trijumf u nizu u Superligi Srbije.


Osnovana Bošnjačka zajednica kulture Preporod za opštinu Prijedor - GradPrijedor.com - Portal grada Prijedora\nHome»Društvo»Osnovana Bošnjačka zajednica kulture Preporod za opštinu Prijedor\nOsnovana Bošnjačka zajednica kulture Preporod za opštinu Prijedor\n22. februara 2011. Updated: 22. februara 2011. 3 Mins Read\nOvog vikenda je u prostorijama Medžlisa islamske zajednice Prijedor održana osnivačka skupština Bošnjačke zajednice kulture „Preporod“ za opštinu Prijedor. Kako je rekao Sanel Jakupović, jedan od članova Inicijativnog odbora za osnivanje „Preporoda“, ova zajednica predstavlja dugogodišnju potrebu Bošnjaka opštine Prijedor za organizovanje u oblasti kulture. Prisutnima su se obratili prof.dr. Šaćir Filandra, nekadašnji predsjednik „Preporoda“ BiH te aktuelni predsjednik prof.dr.Senadin Lavić kao i dr. Azra Pašalić, predsjednica SO Prijedor. Gospodin Lavić je istakao značaj osnivanja jedne ovakve institucije i obećao podršku. „“Sarajevo će biti Vaš centar i Sarajevo će misliti na Vas. Bošnjačka zajednica kulture iz Sarajeva će pomoći uvijek, u skladu sa svojim mogućnostima“, dodao je Lavić.\nNa osnivačkoj skupštini Bošnjačke zajednice kulture „Preporod“ Prijedor kojoj je prisustvovalo 45 delegata jednoglasno su izabrani organi koji će njome rukovoditi. Prva predsjednica Izvršnog odbora, koji sačinjava 11 članova, je Elizabeta Beba Josipović vlasnica i direktorica uspješnog prijedorskog privrednog kolektiva, preduzeća „Skonto-prom“. Obrativši se prisutnima nakon svog izbora Josipovićeva je istakla značaj osnivanja jedne ovakve zajednice kulture. „Danas sam u svom gradu Prijedoru preuzela još jednu veliku obavezu, da budem predsjednica jednog društva koje će predvoditi kulturni svijet Bošnjaka i svih građana našeg grada. To je jedna velika obaveza i nadam se da ću uspjeti u tome. Želim okupiti sav kulturni svijet u regiji i želim dokazati i pokazati ljudima da treba da živimo jedni sa drugima a ne jedni pored drugih“, rekla je Josipovićeva dodavši da će „Preporod“ okupljati sve ljude dobre volje. „Pokušaćemo da pobijedimo sve one priče o mračnim životima. Želim da kroz ovu kulturnu instituciju pokažemo narodu da ima budućnosti na ovim prostorima za sve nas. Nastojaćemo da pokažemo da se i ovdje može živjeti, raditi i zaraditi, da se može biti spokojan“, kazala je novoizabrana predsjednica prijedorskog „Preporoda“ i dodala da sve što je mračno treba da bude dio prošlosti. „Prošla su vremena priče o povratku, prošla su vremena Merhameta i Crvenih krstova, sada je došlo vrijeme da se uhvatimo u koštac sami sa sobom. Obavezu predsjedavanja jednom ovakvom institucijom prihvatam i zbog toga jer želim pomoći svom narodu i svim drugim narodima kako bi lakše živjeli i prebrodili sve teške trenutke“, rekla je Josipovićeva.\n„Preporod“ je temeljna bošnjačka kulturološka institucija, koja predstavlja intelektualni napor u svim sferama kulture i umjetnosti usmjeren na savremeno artikuliranje bošnjačkog nacionalnog identiteta. Ova institucija okuplja pojedince i organizacije, udruženja i ustanove bošnjačke kulture koje se udružuju radi postizanja ciljeva sadržanih u Ustavu Bošnjačke zajednice kulture „Preporod“. neki od ciljeva „Preporoda“ su i: razvijanje i snaženje svijesti o ukupnosti bošnjačke kulture u svjetskog zajednici kultura; istraživanje i predstavljanje svih sadržaja bošnjačke kulture u okviru nastojanja Bošnjaka da sebi osiguraju ravnopravan položaj u svjetskoj zajednici naroda; razvijanje i jačanje patriotske svijesti i znanja o narodnoj cjelovitosti, posredstvom snaženja osjećanja odgovornosti svakog pojedinca prema nacionalnoj cjelovitosti te odgovornosti nacionalnih organizacija, društava i ustanova prema svakome pojedincu; uspostavljanje prijateljskih veza sa svim organizacijama, društvima i ustanovama drugih naroda u cilju saradnje i međusobnog pomaganja; preuzimanje i razvoj pozitivnih iskustava svih drugih naroda, organizacija, društava i ustanova, kako bi ona postala stavni dio bošnjačke kulture; školovanje bošnjačke omladine u skladu s potrebama bošnjačkog naroda; osnivanje i vođenje organizacija i ustanova koje su trajna ili privremena potreba bošnjačkog naroda;osiguranje nezavisnosti u svim područjima kulturnog života gdje je to moguće i ravnopravne saradnje sa svim narodima svijeta, na temelju međusobnog postizanja i promicanja pravednog i mirnog dijaloga.


Šta je u fokusu evropskih PR stručnjaka?\nYou are at:Home»Prethodna izdanja»2014»83-84»Šta je u fokusu evropskih PR stručnjaka?\nKanali mobilne komunikacije ubrzano se razvijaju, ali ih kompanije još uvek ne koriste u dovoljnoj meri – navodi se u najvećem međunarodnom istraživanju o komunikacijama u Evropi, koje sprovode Evropska asocijacija za obrazovanje i istraživanje u oblasti odnosa s javnošću (EUPRERA) i Evropska asocijacija direktora komunikacija (EACD) uz podršku međunarodne mreže PR agencija – Ketchum. Istraživanje je zasnovano na odgovorima 2.777 stručnjaka za komunikacije iz 42 zemlje, među kojima je i Srbija.\nPolovina ispitanika izjavila je da njihove organizacije trenutno razvijaju kanale mobilne komunikacije, a 91% predviđa da će kanali mobilne komunikacije biti prioritetna razvojna oblast u naredne tri godine. Smatra se da su glavne prilike koje pružaju mobilni kanali komunikacija sa stejkholderima u bilo koje vreme (60%), prezentacija sadržaja prilagođenih korisnicima (54%) i dopiranje do mlađe publike (40%). Glavni izazovi su vezani za integraciju mobilnih medija sa drugim kanalima i platformama (58%), pronalaženje ubedljivih koncepata koji stvaraju dodatnu vrednost (47%) i predstavljanje kompleksnih sadržaja na mobilnim ekranima (46%)…